title: TK-komppania

text: TK-kuvaajien ilma-aselajeja kuvaavasta aineistosta on tehty DVD-julkaisu otsikolla "Jatkosota ilmassa suomalaisissa TK-filmeissä" (2013). Kooste sisältää suomalaisten TK-kuvaajien otoksia sotilaslentokoneiden toiminnasta ja ilmasodasta. Mukana on muun muassa kuvia Helsingin ilmapuolustuksesta, tiedustelu- ja pommikoneista sekä Stuka-syöksypommittajan kyydissä kuvattu otos.


title: TK-komppania

text: Jatkosodan aikana päämajan tiedotusosastoon siirretty Olavi Paavolainen vastasi muun muassa rintamapiirtäjien asioista. Hän tuli myös hyvin toimeen omaperäisten taiteilijoiden kanssa. Vapaita taiteilijoita toimi TK-piirtäjinä vähän, mutta myös mainosmiehet edistivät kuvallista propagandaa.


title: TK-komppania

text: Rintamapiirtäjät jäivät sodan alussa vähälle huomiolle, esimerkiksi "Suomen Kuvalehti" julkaisi ensimmäiset TK-piirrokset vasta lokakuussa 1941. Piirtäjien oli vaikea kuvata sotatoimien taistelutilanteita, joten heidän oli kamppailtava toden ja kuvitellun välimailla. Taiteellisesti merkittäviä saavutuksia syntyi rauhallisissa rintamaoloissa hyökkäysvaiheen jälkeen. Sodan tuhoamat rakennukset ja metsänriekaleet kuuluvat sotataiteen keskeisiin aiheisiin. Monien rintamapiirtäjien helmet syntyivät Itä-Karjalassa, kun keskityttiin vallattujen alueiden kulttuurin ja maisemien tallentamiseen.


title: TK-komppania

text: Suhde suomalaisen sotilaan heroisointiin vaihteli. Toiset taiteilijat välttelivät liioittelua ja pysyttelivät realismissa, toiset loivat tietoisesti sankarimyyttiä. Lehdet julkaisivat usein varsinkin Alexander Lindebergin piirroksia, joita julkaistiin vuonna 1943 laaja valikoima salkkuna. Lindebergin piirrostyyli muistutti saksalaisten PK-piirtäjien, kuten Hans Liskan, tyyliä. Liskan töitä tunnettiin suomeksikin ilmestyneestä "Signaali"-lehdestä. Taitavimpia TK-piirtäjiä oli Aarne Nopsanen, joka pystyi ilmaisemaan sähäkkää liikettä. Suomalaisten TK-piirtäjien tuotannon taso oli vaihteleva. Modernismista irtauduttiin ja lähestyttiin klassismia ja ihanteellisuutta, jotka kantoivat virallista leimaa.


title: TK-komppania

text: TK-kuvaajien toiminta oli tiukasti rajoitettua, mutta rintamasotilaat saivat kuvata vapaasti. Sensuuri koski myös lehtikuvaajia, mutta ei niin tiukasti kuin TK-kuvaajia.


title: TK-komppania

text: TK-miehet liikkuivat Päämajan ohjeiden mukaan sotarintamilla ja sota-alueilla Lapista Äänisen rannoille. Tekstit lähetettiin ensin Mikkelin Päämajaan, Lokkiin, jossa jutut käytiin läpi Tiedotus 1:ssä ja sieltä edelleen Valtion Tiedotuslaitoksen kautta sanomalehdille.


title: TK-komppania

text: Jokainen TK-kuva ja teksti tarkastettiin Päämajassa. Osa kuvista joutui julkaisukieltoon sodan aikana. Raaimpia taistelun jälkiä ja partisaanien uhreja ei haluttu näyttää kotirintamalle. Myös urheilukilpailujen kuvaus kiellettiin asemasodan aikana, jotta kotirintama ei olisi saanut väärää kuvaa rintaman olosuhteista.


title: TK-komppania

text: Jatkosodan aikana TK-miehet kirjoittivat noin 8 000 uutista ja reportaasia. Yli tuhat kirjotusta jäi julkaisematta sensuurin vuoksi. TK-miehet kirjoittivat muun muassa taisteluista ja sotilaiden vapaa-ajasta. Kotirintamaa yritettiin varjella sodan todellisuudelta, ja sensuroidut kuvaukset olivat liian kamalia kotirintaman luettavaksi. Sensuuri myös hidasti uutisointia. Esimerkiksi Kannaksen murtuman jälkeen ensimmäiset jutut tulivat lehtiin vasta viikon kuluttua.


title: Mika Jussila (jääpalloilija)

text: Mika Jussila (s. 22. maaliskuuta 1982) on suomalainen jääpalloilija, joka pelaa kaudella 2013-2014 haaparantalais-torniolaisen HT Bandyn riveissä - pelipaikkana puolustus.


title: Mika Jussila (jääpalloilija)

text: Mika Jussila aloitti juniorina torniolaisessa LRK eli Länsi-Rajan Konkarit-joukkueessa. Jussila jatkoi uraansa kotipaikkakuntansa Tornion ToPV:n edustusjoukkueessa kaudella 2000-2001. Hän oli ToPV:n kokoonpanossa seuran saavuttaessa kaikkiaan viisi Bandyliigan mestaruutta ja kolme hopeaa eli seuran huippuvuosien ajan.


title: Mika Jussila (jääpalloilija)

text:
Jussila siirtyi haaparantalais-torniolaisen yhteistyöseuran HT Bandy syntymisen myötä pelaamaan sen riveihin - ensin Ruotsin Allsvenskanissa ja sitten kaksi kautta Elitseriensissä. HT Bandyn pudotessa Elitserienistä keväällä 2011 Jussila siirtyi naapurikaupunkiin Kalix Bandyyn, jossa hän palasi kauden. Sen jälkeen hän palasi jälleen Allsvenskanissa pelanneeseen HT Bandyyn.,
Suomen jääpallomaajoukkueessa Mika Jussila on pelannut 19 A-maaottelua. Ensimmäisen kerran hän pelasi A-maajoukkueessa kaudella 2007-2008. Urallaan Jussila on pelannut vuoden 2013 loppuun mennessä 19 A-maaottelua ja kahdet MM-kisat eli 2011 ja 2012.


title: Mika Jussila (jääpalloilija)

text: Seurajoukkueissa


title: Mika Jussila (jääpalloilija)

text: Maajoukkueessa


title: UHC Sparkasse Weissenfels

text: UHC Sparkasse Weissenfels on vuonna 2000 perustettu saksalainen salibandyn erikoisseura Weißenfelsistä. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa. Miesten edustusjoukkueseen kuuluu kaudella 2013–2014 kaksi suomalaista pelaajaa: Oskari Kangas ja Ilkka Kittilä.


title: Ljubomir Davidović

text: Ljubomir Davidović (24. joulukuuta 1863 Vlaško Polje – 19. helmikuuta 1940 Belgrad) oli serbialainen poliitikko, joka toimi Jugoslavian pääministerinä vuosina 1919–1920 ja 1924.


title: Ljubomir Davidović

text: Davidović valittiin Serbian parlamenttiin vuonna 1901 ja hän osallistui samana vuonna Itsenäisen radikaalipuolueen perustamiseen. Vuonna 1912 hänestä tuli puolueensa puheenjohtaja. Davidović toimi opetusministerinä ensimmäisen maailmansodan aikaisessa Nikola Pašićin kokoomushallituksessa vuosina 1914–1917 ja vuonna 1918 perustetun Serbien, kroaattien ja sloveenien kuningaskunnan (sittemmin Jugoslavia) ensimmäisessä hallituksessa. Davidović toimi vuonna 1919 uuden Demokraattisen puolueen puheenjohtajana kuolemaansa asti. Hän johti vuosina 1919–1920 demokraattien ja sosialistien yhteishallitusta sekä vuonna 1924 lyhytikäistä hallitusta, joka nojasi demokraattien, sloveenikonservatiivien, bosnian muslimien ja Kroatian talonpoikaispuolueen tukeen. Davidović uskoi demokraattisen ja keskitetyn hallinnon kykenevän ajan kuluessa yhdistämään Jugoslavian kansallisuusryhmät yhdeksi kansakunnaksi, mutta käytännön syistä hän kuitenkin tuki kansanliikettä, joka vaati federalistista hallintoa ja vallan jakamista serbien, kroaattien ja sloveenien kesken.


title: Ljubomir Davidović

text: Davidović jatkoi aktiivisesti politiikassa myös pääministerikautensa jälkeen. 1930-luvulla hän oli yksi pääministeri Petar Živkovićin diktatorista hallintoa vastustaneen opposition johtajista.


title: Jari Helle

text: Jari Juhani Helle (10. elokuuta 1962 Tampere – 20. huhtikuuta 2017 Tampere) oli suomalainen jääkiekkoilija ja jääkiekkovalmentaja. SM-liigassa Helle pelasi Ilveksessä 18 peliä kaudella 1979–1980 ja Lukossa yhdeksän peliä kaudella 1981–1982.


title: Jari Helle

text: Valmennusuransa Helle aloitti 1998, kun siirtyi KooKoon A-junioreiden valmentajaksi. Hän voitti myöhemmin valmentajana kahdesti Italian mestaruuden HC Bolzanon joukkueessa, 2007–2008 apuvalmentajana sekä 2008–2009 päävalmentajana.


title: Jari Helle

text: Helle oli valmentaja ja manageri Seppo Helteen poika. Tämä voitti Suomen mestaruuden Tampereen Ilveksessä vuonna 1962.


title: Saksi (anatomia)

text: Saksi on joidenkin kymmenjalkaisten ja hämähäkkieläinten tarttumiseen erikoistunut eturaaja. Eläin käyttää saksia muun muassa ruokaan tarttumiseen, puolustautumiseen ja joskus kolojen kaivamiseen. Jotkin lajit "miekkailevat" saksillaan paritteluoikeudesta. Muun muassa ravuilla, hummereilla ja skorpioneilla on sakset. Valeskorpionien saksissa on myrkkyrauhaset.


title: Milenko Vesnić

text: Milenko Vesnić (1863 Novi Pazar – 28. toukokuuta 1921 Pariisi, Ranska) oli serbialainen poliitikko ja diplomaatti, joka toimi Jugoslavian pääministerinä vuonna 1920.


title: Milenko Vesnić

text: Vesnić opiskeli Belgradissa ja Pariisissa, väitteli vuonna 1887 lakitieteen tohtoriksi ja toimi vuodesta 1892 Belgradin yliopiston kansainoikeuden professorina. Hänet valittiin Serbian parlamenttiin ja hän toimi opetusministerinä lyhytikäisessä radikaalipuolueen hallituksessa. Vesnić vangittiin vuonna 1899 muiden Radikaalipuolueen johtajien tavoin entisen kuningas Milanin murhayrityksen jälkeen, mutta hänet armahdettiin jo seuraavana vuonna. Serbian hallitsijasuvun vaihduttua vuoden 1903 vallankaappauksessa Vesnić nimitettiin lähettilääksi Roomaan ja seuraavana vuonna Pariisiin. Hän toimi välillä parlamentin puhemiehenä ja oli yhtenä Serbian edustajana vuoden 1913 Lontoon konferenssissa. Hänet nimettiin myös Haagin pysyvän välitystuomioistuimen jäseneksi.


title: Milenko Vesnić

text: Ensimmäisen maailmansodan aikana Vesnić toimi jällee Serbian lähettiläänä Pariisissa ja pyrki edistämään ajatusta Suur-Serbian luomisesta sodan jälkeen. Sodan jälkeisessä Pariisin rauhankonferenssissa hän oli uuden Jugoslavian valtion edustajana. Vuonna 1920 hänestä tuli koalitiohallituksen pääministeri. Vesnićin hallitus solmi elokuussa 1920 Tšekkoslovakian kanssa liittosopimuksen, joka toimi pohjana seuraavana vuonna muodostetulle pikkuententelle, sekä marraskuussa Italian kanssa Rapallon sopimuksen, jolla soviteltiin maiden väliset rajakiistat. Vesnić jätti pääministerintehtävät marraskuun 1920 vaalien jälkeen aivan vuoden lopussa, ja palasi vielä kerran lähettilääksi Pariisiin.


title: Mistä ei voi puhua

text: Mistä ei voi puhua: Kirja uskosta ja uskonnosta on Anna Kontulan kirja vuodelta 2012. Teoksen on julkaissut Into (ISBN 978-952-264-183-0).


title: Carlos Antonio López

text: Carlos Antonio López (4. marraskuuta 1790 Asunción – 10. syyskuuta 1862 Asunción) oli Paraguayn presidentti ja diktaattori vuosina 1844–1862.


title: Carlos Antonio López

text: Paraguayn ensimmäisen diktaattorin José Gaspar Rodríguez de Francian kuoleman jälkeen maata hallitsi juntta. Vuonna 1841 kongressi nimitti Lopezin konsuliksi ja vuonna 1844 seuraava kongressi valitsi hänet presidentiksi.


title: Carlos Antonio López

text: López oli juristi ja yksi maansa parhaiten koulutetuista miehistä. Hän oli monessa asiassa edeltäjänsä vastakohta, myös ulkoisesti: Francia oli langanlaiha, Lopez pulska. Francia oli idealisti, López käytti asemaansa oman varallisuutensa kasvattamiseen, ja nousi pian maan suurimmaksi maanomistajaksi.


title: Carlos Antonio López

text: Kuitenkin myös Paraguay kukoisti hänen valtakaudellaan. Väkiluku kasvoi, maanteitä ja lennätinlinjoja rakennettiin.


title: Jääpallon Elitserien-kausi 2010–2011

text: Ruotsin jääpallon Elitserien pelattiin kaudella 2010-2011 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin, sijoille 11-12 sijoittuneet joukkueet joutuivat karsimaan sarjapaikastaan ja sijoille 13-14 sijoittuneet putosivat Allsvenskaniin.


title: Jääpallon Elitserien-kausi 2010–2011

text: Uusina joukkueina sarjaan olivat nousseet Allsvenskanista BolticGöta ja Tillberga.


title: Jääpallon Elitserien-kausi 2010–2011

text: Loppuotteluun selvisivät edellisen kauden mestari Sandviken ja Bollnäs GoIF/BF. Villa oli viimeksi selviytynyt loppuotteluun asti vuonna 1983. Sandviken voitti Uppsalassa pelatun loppuottelun 6-5. Mestaruus oli SAIK:n toinen perättäinen, ja kaikkiaan kahdeksas Ruotsin jääpallomestaruus.


title: Jääpallon Elitserien-kausi 2010–2011

text: HT Bandy ja BolticGöta putosivat sarjasta. Tilalle nousivat Ljusdals BK ja IFK Motala.


title: Jääpallon Elitserien-kausi 2010–2011

text: Puolivälierät ja välierät pelattiin paras viidestä -systeemillä siten, että toinen, kolmas ja tarvittaessa viides ottelu käytiin paremmin sijoittuneen kotikentällä.


title: Jääpallon Elitserien-kausi 2010–2011

text:
20.3.2011 Studenternas IP, Uppsala Yleisöä: 19 646
Karsinnat pelattiin kaksiosaisina, ja ne aloitettiin Allsvenskan-seuran kotikentällä.


title: Jääpallon Elitserien-kausi 2010–2011

text: Tillberga ja Vänersborg säilyivät Elitserienissä.


title: Petar Živković

text: Petar Živković (1. tammikuuta 1879 Negotin, Serbia – 3. maaliskuuta 1947 Pariisi, Ranska) oli serbiupseeri, joka toimi Jugoslavian pääministerinä vuosina 1929–1932. Hän tuli valtaan kuningas Aleksanteri I:n suorittaman vallankaappauksen jälkeen ja hallitsi diktatorisesti.


title: Petar Živković

text: Živković oli yksi nuorista upseereista, jotka osallistuivat vuonna 1903 Serbian kuningas Aleksanteri I:n syrjäyttämiseen ja surmaamiseen, minkä seurauksena Obrenovićin suku syöstiin vallasta ja tilalle nousivat Karađorđevićit. Myöhemmin Živković kuului ”Valkoisena kätenä” ("bela ruka") tunnettuun upseeriryhmään, jotka vastustivat kiihkokansallismielistä Musta käsi -salaseuraa. Vuonna 1921 Jugoslavian kuningas Aleksanteri nimitti hänet kuninkaallisen palatsin kaartin komentajaksi. Vuonna 1929 kuningas teki hänestä pääministerinsä. Antikommunismin nimissä Živković lakkautti puolueita, hajotti paikallisia valtuustoja ja vainosi hallituksen vastustajia. Vaalijärjestelmä uudistettiin tavalla, joka johti yksipuoluejärjestelmän syntyyn: vuodesta 1931 alkaen vaaleihin sai asettaa vain hallituksen hyväksymiä ehdokkaita. Živković jätti vapaaehtoisesti pääministerin tehtävät vuonna 1932. Hän ei kuitenkaan jättänyt politiikkaa, vaan osallistui Jugoslavian kansallispuolueen perustamiseen ja toimi vuodesta 1936 sen puheenjohtajana. Hän pakeni maasta Saksan vallattua Jugoslavian vuonna 1941 ja kuului vuodesta 1943 Jugoslavian pakolaishallitukseen.


title: Ammoniumpersulfaatti

text: Ammoniumpersulfaatti eli ammoniumperoksodisulfaatti ((NH)SO) on ammonium- ja peroksodisulfaatti-ionien muodostama epäorgaaninen ioniyhdiste. Yhdistettä käytetään radikaali-initiaattorina polymeerisynteeseissä ja hapettimena.


title: Ammoniumpersulfaatti

text: Huoneenlämpötilassa ammoniumpersulfaatti on kiinteää väritöntä ainetta. Se liukenee hyvin veteen ja vesiliuokset ovat voimakkaasti hapettavia. Myös kiinteänä yhdiste on muiden persulfaattien tavoin voimakas hapetin. Kuumennettaessa noin 120 °C ammoniumpersulfaatti hajoaa muodostaen happea ja ammoniumvetysulfaattia. Kosteuden vaikutuksesta yhdiste hydrolysoituu helposti.


title: Ammoniumpersulfaatti

text: Ammoniumpersulfaattia valmistetaan hapettamalla sähkökemiallisesti ammoniumsulfaatin vesiliuosta. Prosessissa käytetään platinaelektrodeja ja tuote erotetaan kiteyttämällä. Ammoniumpersulfaattia käytetään polymeroimisreaktioiden radikaali-initiaattorina erityisesti valmistettaessa polyakryylimuoveja. Muita käyttökohteita ovat kaliumpersulfaain ja vetyperoksidin valmistus, tekstiilien valkaisuaineena käyttäminen, hiusten valkaisuun, rasvojen ja öljyjen puhdistus, tärkkelyksen liuottaminen ja valoukuvauskemikaalina.


title: Hội An

text: Hội An on kaupunki Keski-Vietnamissa. Hội Anin vanha kaupunki lukuisine suojeltuine rakennuksineen on julistettu Unescon maailmanperintökohteeksi. Kaupunki oli merkittävä kauppasatama 1400-1800-luvuilla koko Kaakkois-Aasiassa, ja siellä oli useiden kiinalaisten ja japanilaisten kauppiaiden tukikohtia. Hội An on myös keskivietnamilaisen keittiön keskus.


title: Ulla Soinne

text: Ulla Soinne on suomalainen alttoviulisti.


title: Ulla Soinne

text: Sibelius-Akatemiassa Soinne opiskeli alttoviulunsoittoa ja kamarimusiikkia opettajiaan Anja Ignatius ja Erkki Rautio. Lisäksi hän opiskeli Detmoldissa ja Kölnissä Rainer Moogin ja Amadeus-kvartetin johdolla. Soinne on esiintynyt solistina Queenslandin filharmonikkojen kanssa ja soittanut lisäksi Kölnin oopperaorkesterissa. Vuonna 2007 hänestä tuli Tapiola Sinfoniettan alttoviulun äänenjohtaja. Tätä ennen hän oli vuodesta 1992 toiminut sen varaäänenjohtajana.


title: Ulla Soinne

text: Kamarimuusikkona Soinne on muun muassa levyttänyt pianisti Ursula von Lerberin kanssa Robert Schumannin, Tōru Takemitsun ja Ludwig van Beethovenin teoksista koostuvan levytyksen.


title: Svetozar Pribićević

text: Svetozar Pribićević (26. lokakuuta 1875 Karlovac, Kroatia, Itävalta-Unkari – 15. syyskuuta 1936 Praha, Tšekkoslovakia) oli jugoslavialainen poliitikko, taustaltaan Kroatian serbi.


title: Svetozar Pribićević

text: Pribićević oli ennen ensimmäistä maailmansotaa Itävalta-Unkarin serbiväestön poliittinen johtaja, Jugoslaviassa hän johti vuodesta 1924 perustamaansa Itsenäistä demokraattista puoluetta. Hän kannatti alkujaan Jugoslavian muodostamista keskusjohtoiseksi maaksi eikä eri kansallisuuksien liittovaltioksi. Toimiessaan Jugoslavian sisäministerinä hän muun muassa vangitutti Kroatian talonpoikaispuolueen johtajan Stjepan Radićin, joka vastusti yhtenäisvaltiota. Vuonna 1927 Pribićević kuitenkin kääntyi aiempien kantojensa vastaisesti federalismin kannalle. Hän ja Kroatian talonpoikaispuolueen uusi johtaja Vladko Maček pyysivät 5. tammikuuta 1929 kuningas Aleksanteri I:ä muuttamaan Jugoslavian liittovaltioksi. Seuraavana päivänä kuningas perustikin sitä vastoin diktatorisen hallinnon. Pribićević oli vangittuna vuoteen 1931, jolloin hän pääsi lähtemään maasta. Hän asui loppuikänsä maanpaossa.


title: Vale-Dmitri II

text: Vale-Dmitri II (k. 21. joulukuuta 1610 Kaluga) oli huijari, joka teeskenteli olevansa Venäjän tsaari Iivana Julman poika, prinssi Dmitri Ivanovitš. Hän väitti samalla olevansa myös ensimmäinen vale-Dmitri, joka mukamas oli pelastunut 17. toukokuuta 1606. Toisen vale-Dmitrin oikeaa nimeä ja alkuperää ei tunneta, vaikkakin siitä on olemassa useampi versio. Jo ensimmäisen vale-Dmitrin valtakaudella kyseinen huijari väitti olevansa tämän setä, jota ei koskaan ollut olemassa. Vaikka toinen vale-Dmitri hallitsikin suurta osaa Venäjästä, häntä ei pidetä hallitsijana venäläisessä historiankirjoituksessa toisin kuin ensimmäistä vale-Dmitriä.


title: Vale-Dmitri II

text: Vale-Dmitri II surmattiin valtataistelun yhteydessä. Hänen jälkeensä ilmaantui vielä kolmas vale-Dmitri.


title: Maija Einfelde

text: Maija Einfelde (s. 2. tammikuuta 1939 Valmiera) on latvialainen säveltäjä. Hänen isänsä oli urkujenrakentaja ja äitinsä urkuri. Einfelde opiskeli musiikkia Alfrēds Kalniņš -musiikkikoulussa Cēsiksessä ja myöhemmin Jazeps Medins -musiikkiyliopistossa Riiassa. Professori Janis Ivanovs opetti hänelle sävellystä Jāzeps Mediņš -konservatoriossa, josta hän valmistui vuonna 1966. Vuodesta 1968 lähtien Einfelde on itse opettanut sävellystä ja musiikin teoriaa eri musiikkikouluissa. Hänen poikansa Jānis Einfelds on kirjailija.


title: Maija Einfelde

text: Einfelde voitti Barlow Foundationin kansainvälisessä musiikkikilpailussa ensipalkinnon vuonna 1997, ja hän on sittemmin noussut yhdeksi tunnetuimmista latvialaisista säveltäjistä.


title: Maija Einfelde

text: Säveltäjänä Einfelde suosii kamari- ja kuoromusiikkia. Hänen sävellyksissään on monia viittauksia historiallisiin tapahtumiin ja eksistentiaalisiin ongelmiin, mutta myös omaelämäkerrallista aineistoa. Syvä emotionaalisuus yhdistyy Einfelden teoksissa askeettiseen ilmaisutapaan. Einfelde on kiinnostunut yksityiskohtien työstämisestä ja tekee usein monia vaihtoehtoisia versioita teoksistaan. Hän voitti ensipalkinnon Barlow Foundationin kilpailussa Aiskhyloksen runouteen sävelletyllä kamarioratoriolla "At the Edge of the Earth..." (1996). Muita Einfelden teoksia ovat muiden muassa "Psalm 15" ja "And I saw a new heaven" (1998) sekä ohjelmaan sisältyneet konsertino neljälle klarinetille ja "May Ballad" sekakuorolle. Hän sai vuonna 1997 Latvian suuren musiikkipalkinnon ja vuonna 1999 Latvian kulttuuriministeriön palkinnon.


title: Vale-Dmitri III

text: Vale-Dmitri III (k. heinäkuu 1612) oli viimeinen ja kaikkein merkillisin Iivana Julman pojan prinssi Dmitrin kolmesta teeskentelijästä, jotka tavoittelivat Venäjän kruunua. Oletetusti huijari oli diakoni, jota kutsuttiin Sidorkaksi. Hän ilmestyi 28. maaliskuuta 1611 Narvanjoen varrella sijaitsevaan Ivangorodin kaupunkiin ja julisti olevansa prinssi Dmitri. Kasakat, jotka riehuvat Moskovan ympäristössä tunnustivat hänet tsaariksi 2. maaliskuuta 1612 ja pelottelun takia myös Pihkovan aateliset tunnustivat tämän "Pihkovan rosvon" tsaariksi. Hän pakeni Pihkovasta 18. toukokuuta 1612, mutta jäi kiinni. Hänet vietiin Moskovaan ja teloitettiin siellä salaa.


title: J. O. Tallqvist

text: Jarl Olof Henrik Tallqvist (17. tammikuuta 1910 Helsinki – 1. maaliskuuta 1993 Helsinki) oli suomalainen (suomenruotsalainen) kulttuuritoimittaja ja kääntäjä.


title: J. O. Tallqvist

text: Tallqvist valmistui filosofian maisteriksi 1936. Hän oli vuosina 1934–1952 "Svenska Pressen"- ja "Nya Pressen" -lehden toimittajana, toimi 1952–1964 ruotsalaisen kansanpuolueen lehdistösihteerinä ja oli viimeksi 1964–1975 "Hufvudstadsbladetin" kulttuuriosaston esimiehenä.


title: J. O. Tallqvist

text: Tallqvist oli Suomen ruotsalaisen kirjailijaliiton puheenjohtajana 1956–1961 ja valtion kirjallisuustoimikunnan puheenjohtajana 1977–1979.


title: Breaking Bad (2. tuotantokausi)

text: Yhdysvaltalaisen televisiosarjan "Breaking Badin" toinen tuotantokausi alkoi AMC:lla 8. maaliskuuta 2009 ja päättyi 31. toukokuuta 2009. Suomessa kausi alkoi Nelosella 5. huhtikuuta 2013 ja päättyi 28. kesäkuuta 2013. Kausi on esitetty myös maksullisella Nelonen Kino -kanavalla useita kertoja, joista ensimmäinen alkoi 12. lokakuuta 2011 ja päättyi 28. lokakuuta 2011. Kausi julkaistiin DVD:nä 16. maaliskuuta 2010 alueella 1, 26. heinäkuuta 2010 alueella 2 (johon kuuluu myös Suomi) ja 8. helmikuuta 2010 alueella 4. Se koostuu seitsemästä noin 47 minuutin pituisesta jaksosta.


title: Vihdoin vapaa

text: Vihdoin vapaa on Kristalin kolmas single. Sen julkaisi Universal Music Group digitaalisesti ladattavana 23. marraskuuta 2013 ja sillä myös duetoi Mikael Gabriel. Kappaleelle on tehty myös musiikkivideo, joka julkaistiin videopalvelu YouTubessa kaksi päivää singlejulkaisun jälkeen. Video kuvattiin kokonaan Nokia Lumia 1020 älypuhelimella. "Vihdoin Vapaa" ei ole toistaiseksi päässyt lainkaan listoille.


title: Niko Ojamäki

text: Niko Juhani Ojamäki (s. 17. kesäkuuta 1995 Pori) on suomalainen jääkiekkoilija, joka pelaa SM-liigajoukkue Tapparassa. Hän on pelipaikaltaan oikea laitahyökkääjä ja laukoo oikealta.


title: Niko Ojamäki

text: Ojamäki on Porin Ässien kasvatti. Hän toimi kaudella 2010–2011 joukkueen C-nuorten kapteenina ja oli Ässien paras pistemies sekä SM-karsinnoissa, runkosarjassa että pudotuspeleissä. Kahdessa ensin mainitussa sarjassa Ojamäki oli myös joukkueen paras maalintekijä. Hän voitti kauden päätteeksi C-nuorten SM-pronssia. Kaudella 2012–2013 Ojamäki jakoi lukemalla +12 Ässien A-nuorten sisäisen tehopörssin voiton Patrik Parkkosen kanssa.


title: Niko Ojamäki

text: Kaudella 2013–2014 Ojamäki nousi Ässien SM-liigarinkiin. Hän teki liigadebyyttinsä 27. marraskuuta 2013 kotona Saimaan Palloa vastaan. Kaikkiaan Ojamäki pelasi kauden aikana viisi SM-liigaottelua. Kausi 2014–2015 oli hänelle varsinainen tulokaskausi SM-liigassa ja se toi Ojamäelle 54 runkosarja- ja kahdessa playoff-ottelussa tehot 8+6=14. Hänen liigauransa avausmaali syntyi 14. lokakuuta 2014 vieraissa Vaasan Sportia vastaan. Ojamäki teki ottelussa myös yhden syöttöpisteen. Kaudella 2015–2016 hän teki 10. lokakuuta 2015 SM-liigauransa ensimmäisen kypärätempun Hämeenlinnan Pallokerhoa vastaan. Kaikkiaan Ojamäki teki kauden aikana 60 runkosarjaottelussa tehot 16+17=33, joilla hän jakoi Ässien sisäisen pistepörssin kolmannen sijan Aleksi Saarelan kanssa. Ojamäki jakoi myös joukkueen sisäisen tehotilaston voiton Antti Kerälän kanssa lukemalla +12.


title: Niko Ojamäki

text: Vitjaz Podolsk varasi Ojamäen 96. pelaajana . Kaudeksi 2016–2017 hänet nimettiin Ässien varakapteeniksi. Ojamäki oli 14 osumallaan joukkueen toiseksi paras maalintekijä Simon Suorannan jälkeen ja hän jakoi sisäisen tehotilaston voiton Jarno Kärjen kanssa lukemalla +9, kuten myös pudotuspelien ensimmäisellä kierroksella Mikael Sahan ja Aleksi Mäkelän kanssa lukemalla +1.


title: Niko Ojamäki

text: Ojamäki siirtyi kaudeksi 2017–2018 kaksivuotisella sopimuksella Tapparaan. Hänen alkukautensa osoittautui todelliseksi pettymykseksi, sillä Ojamäki jäi 12 ensimmäisessä runkosarjaottelussa ilman tehopisteitä ja hän keräsi heikon teholukeman –6. Ojamäki jätettiin myös ylivoimaketjujen ulkopuolelle. Hän teki runkosarjassa lopulta 17 tehopistettä. Kuudennessä puolivälieräottelussa, 29. maaliskuuta 2018 vieraissa Kalevan Palloa vastaan Ojamäki Tapparan 3–4-voittoon päättyneen ottelun ratkaisumaalin ja se ratkaisi joukkueelle myös välieräpaikan Tapparan voitettua ottelusarjan voitoin 4–2. Hän voitti kauden päätteeksi SM-hopeaa. Kaudella 2018–2019, 5. tammikuuta 2019 Kalevan Palloa vastaan Ojamäki onnistui tekemään neljä maalia. Hänen osumistaan kaksi syntyivät ylivoimalla. Ojamäen kolmas maali jäi Tapparan 5–2-voittoon päättyneen ottelun ratkaisumaaliksi. Arto Kulmala ja Teemu Aalto valitsivat hänet ottelun Alumnien tähtien ykköstähdeksi.


title: Niko Ojamäki

text: Ojamäki edusti Suomea alle 18-vuotiaiden MM-kilpailuissa vuonna 2013, jolloin hän voitti pronssia. Hän pelasi myös Ivan Hlinkan muistoturnauksessa vuonna 2012, jolloin Ojamäki voitti hopeaa. Hän on myös kuulunut alle 17-vuotiaiden maajoukkueen kapteenistoon. Yhteensä Ojamäki on pelannut 14 nuorten ja 29 poikien maaottelua.


title: Niko Ojamäki

text: Suomen A-maajoukkueessa Ojamäki on pelannut 13 ottelua ilman tehopisteitä. Hän teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan, kun hänet oli nimetty Suomen ensimmäiseen MM-leiriryhmään loukkaantuneen Juhani Tyrväisen tilalle.


title: Poliisit – kotihälytys

text: Poliisit – kotihälytys on Jim-kanavalla esitettävä suomalainen tositelevisiosarja. Sen ensimmäinen jakso näytettiin 13. marraskuuta 2013. Sarja käsittää sellaisia "Poliisit"-sarjan poliiseille vastaan tulleita asiakaskohtaamisia, joita ei voida näyttää "Poliisit"-sarjassa. Sarjassa nähtävät tapahtumat perustuvat oikeisiin tehtäviin, joita kyseisellä partiolla on ollut vuoron aikana. Tapahtumat kuvataan jälkikäteen. Sarja poikkeaa "Poliiseista" myös niin, että kaikki kohtaukset ovat lavastettuja.


title: Osmo Mäkeläinen

text: Osmo Olavi Mäkeläinen (17. huhtikuuta 1910 Sievi – 8. huhtikuuta 1995 Vantaa) oli suomalainen toimittaja ja kääntäjä.


title: Osmo Mäkeläinen

text: Mäkeläisen vanhemmat olivat asemapäällikkö Alpo (Albin) Mäkeläinen ja tämän 2. puoliso Helmi Koch. Hän pääsi ylioppilaaksi 1928 ja valmistui filosofian kandidaatiksi 1934.


title: Osmo Mäkeläinen

text: Mäkeläinen teki opintomatkan Pariisiin ja Madridiin 1935–1937. Hän oli Suomen matkailijayhdistyksen toimitussihteerinä 1937–1944 ja Yhtyneet Kuvalehdet Oy:n palveluksessa 1945–1963 toimien mm. ulkomaille suunnattujen "Finlandia Pictorial-" ja "La Finlande illustrée" -lehtien päätoimittajana. "Apu"-lehdessä hän työskenteli tiedetoimittajana 1963–1968 ja oli sen jälkeen syöpäjärjestöjen palveluksessa 1968–1975.


title: Osmo Mäkeläinen

text: Mäkeläinen oli Suomen aikakauslehtitoimittajien yhdistyksen asiamiehenä 1947 sekä puheenjohtajana 1952–1956 ja 1964–1966. Suomen Aikakauslehdentoimittajain Liitto ry on nimittänyt hänet kunniajäsenekseen.


title: Osmo Mäkeläinen

text: Mäkeläinen tunnetaan erityisesti Georges Simenonin "Maigret"-kirjojen suomentajana.


title: Osmo Mäkeläinen

text:
Harrastuksena Mäkeläisellä oli kielitiede ja kansantieteet.
Hän julkaisi etymologiaa koskevia kirjoituksia mm. Virittäjä-lehdessä
ja kansantieteestä Suomen Antropologissa.


title: Ante Trumbić

text: Ante Trumbić (17. toukokuuta 1864 Split, Dalmatia, Itävalta-Unkari – 17. marraskuuta 1938 Zagreb, Jugoslavia) oli kroatialainen poliitikko, jolla oli keskeinen rooli Jugoslavian valtion perustamisessa. Hän johti ensimmäisen maailmansodan aikana toiminutta Jugoslavian komiteaa ja toimi Jugoslavian (tuolloin vielä Serbien, kroaattien ja sloveenien kuningaskunta) ulkoministerinä vuosina 1918–1920.


title: Ante Trumbić

text: Trumbić opiskeli lakia Zagrebin, Wienin sekä Grazin yliopistoissa ja valmistui tohtoriksi vuonna 1890. Hän toimi vuodesta 1894 lakimiehenä Splitissä. Hänet valittiin vuonna 1895 Dalmatian maapäiville ja 1897 Itävallan valtakunnanneuvostoon ("reichsrat"). Trumbić toivoi valtakuntaan kuuluvien slaavilaisten alueiden yhdistämistä ja laati lokakuussa 1905 yhdessä Frano Supilon kanssa niin sanotun Fiumen päätöslauselman, jossa vaadittiin kaksoismonarkian eri kansallisuusryhmille itsemääräämisoikeutta. Julistuksen tarkoituksena oli saada Unkari tukemaan eteläslaavien yhdistämistä, mikä ei kuitenkaan onnistunut. Trumbić esiintyi maltillisena uudistuspoliitikkona, joka kannatti perustuslaillisia uudistuksia, mutta ei panslavistista separatismia.


title: Ante Trumbić

text: Ensimmäisen maailmansodan syttyessä Trumbić pakeni hengenheimolaistensa kanssa Roomaan. Hän pyrki sodan aikana vaikuttamaan ympärysvaltoihin, jotta nämä asettuisivat tukemaan Habsburgien valtakunnan slaavilaisten kansojen itsenäistymistä. Koska ympärysvallat kuitenkin olivat taipuvaisempia kuuntelemaan Serbian hallituksen toiveita Suur-Serbiasta, Trumbićin johdolla perustettiin toukokuussa 1915 Jugoslavian komitea, jonka puheenjohtajana hän itse toimi. Komitean päätoimisto sijoitettiin Lontooseen. Jugoslavian komitea kannatti itsenäistä ja yhtenäistä eteläslaavien valtiota, ja pyrki vetoamaan Serbian hallitukseen. Serbian pääministeri Nikola Pašić suhtautui kuitenkin epäluuloisesti ajatukseen eteläslaavien yhteisestä valtiosta, sillä hän oli kiinnostunut lähinnä Serbian alueiden laajentamisesta. Kun Serbia menetti tärkeimmän tukijansa Venäjällä tapahtuneen vallankumouksen myötä, Pašić suostui kompromissiin Trumbićin kanssa. Tuloksena syntyi heinäkuussa 1917 niin sanottu Korfun julistus, vakuutus eteläslaavien yhtenäisyydestä tasaveroisin oikeuksin. Julistus loi pohjan Jugoslavian perustamiselle.


title: Ante Trumbić

text: Maailmansodan päätyttyä Serbian sijaishallitsija Aleksanteri julisti 1. joulukuuta 1918 perustetuksi Serbien, kroaattien ja sloveenien kuningaskunnan, ja nimitti Trumbićin uuden valtion ulkoministeriksi. Trumbić edusti maataan myös Pariisin rauhankonferenssissa. Ongelmaksi muodostuivat Italian vaatimukset Fiumen kaupungista ja aluelaajennuksista Adrianmeren rannikolla, jotka ympärysvallat olivat sille luvanneet vuonna 1915 salaisessa Lontoon sopimuksessa. Myös itsenäisyyttä tavoitelleet kroaattinationalistit aiheuttivat vaikeuksia uudelle valtiolle. Aluekiista Italian kanssa saatiin ratkaistua marraskuussa 1920 Rapallon sopimuksella, jossa Trumbić sai neuvoteltua kiistanalaisimmat alueet Jugoslavialle. Hän jätti sen jälkeen ulkoministerin tehtävät 22. marraskuuta 1920.


title: Ante Trumbić

text: Myöhemmin Trumbić pyrki suojelemaan vähemmistökansallisuuksien, ennen kaikkea kroaattien etuja serbien hallitsemassa Jugoslaviassa. Hänet valittiin perustuslakia säätävään kansalliskokoukseen itsenäisenä ehdokkaana neljän eri puolueen listalta. Lopullisessa käsittelyssä kesäkuussa 1921 hän äänesti uutta perustuslakia vastaan, koska se keskitti vallan pääosin serbien käsiin. Trumbić pettyi vähitellen siihen, ettei kansallisuuksien tasaveroinen asema toteutunut Jugoslaviassa kuten hän oli toivonut. Vuoden 1925 vaaleissa hänet valittiin parlamenttiin Stjepan Radićin johtaman Kroatian talonpoikaispuolueen listoilta, mutta hän jätti puolueen sen mentyä Pašićin johtamaan hallitukseen. Kuningas Aleksanterin kaapattua vallan vuonna 1929 Trumbić ilmaisi katuvansa Itävalta-Unkarin hajottamista ja Jugoslavian luomista.


title: Pamela Frank

text: Pamela Frank (s. 1967 New York) on yhdysvaltalainen viulisti. Hän syntyi pianistivanhemmille, Claude Frankille ja Lilian Kallirille, ja on usein soittanut viulusonaatteja isänsä kanssa. 5-vuotiaana Frank aloitti viulutuntien ottamisen Shirley Givensin johdolla. Hän oli tämän oppilaana 11 vuoden ajan ennen opintojen jatkamista Szymon Goldbergin ja Jaime Laredon johdolla. Hän aloitti uransa muodollisesti vuonna 1985 esiintymisellä Carnegie Hallissa New Yorkin jousiorkesterin kanssa. Frank opiskeli vielä Curtis Institute of Musicissa, jossa hänen isänsä oli henkilökunnan jäsenenä. Vuotta ennen valmistumistaan Curtisista (1989) Frank voitti Avery Fisher Career Grantin.


title: Pamela Frank

text: Frank on esiintynyt kamarimuusikkona ja lisäksi solistina New Yorkin filharmonikkojen, Chicagon sinfoniaorkesterin, Cincinnatin sinfoniaorkesterin, Detroitin sinfoniaorkesterin, Houstonin sinfoniaorkesterin, San Franciscon sinfoniaorkesterin, Los Angelesin filharmonikkojen, Academy of St. Martin-in-the-Fieldsin, Tšekin filharmonikkojen, Berliinin filharmonikkojen, Wienin sinfoniaorkesterin, Orchestre National de Francen, Pietarin filharmonikkojen ja Orchestre de Parisin kanssa. Kapellimestareita, joiden kanssa Frank on tehnyt yhteistyötä, ovat olleet muiden muassa Wolfgang Sawallisch, David Zinman, Seiji Ozawa, Juri Temirkanov, Leonard Slatkin ja Christoph von Dohnányi. Sooloresitaalidebyyttinsä Carnegie Hallissa Frank teki vuonna 1995.


title: Pamela Frank

text: Frank on levyttänyt muun muassa kantaesittämänsä Aaron Jay Kernisin teokset "Lament and Prayers for Violin and Orchestra" ja "Still Movement With Hymn" pianokvartetille. Muihin levytyksiin lukeutuu tulkintoja Ludwig van Beethovenin sonaateista ja Wolfgang Amadeus Mozartin konsertoista.


title: Christoffer Edlund

text: Christoffer Edlund (s. 3. helmikuuta 1987) on ruotsalainen jääpalloilija. Hän edustaa Ruotsin Elitserienissä pelaavaa Sandvikens AIKta.


title: Christoffer Edlund

text: Edlund nousi kasvattajaseurassaan Vetlanda BK:ssa edustusmiehistöön 16-vuotiaana kaudella 2003-2004. Parhaaseen menestykseen Edlund oli vaikuttamassa syksyllä 2008 Vetlandaa joukkueen selvittyä Champions cupissa pronssiotteluun ja Edlundin tehdessä rangaistuslaukauskilpailussa Vetlandan voittomaalin Dynamo Kazania vastaan. Hän oli viimeisenä Vetlanda-kautenaan 2008-2009 ottamassa Magnus Muhrénin kanssa jaetun maalikuninkuuden. Seuraavana syksynä hän siirtyi Sandvikeniin.


title: Christoffer Edlund

text: Pelit uudessa seurassa lähtivät hyvin käyntiin. Hän teki heti ensimmäisenä syksynä uuden Ruotsin ylimmän sarjan yhden pelin maaliennätyksen eli 12 maalia Sandvikenin voittaessa Katrineholmin lukemin 22-2. Edlund oli Ruotsin jääpallomestaruuden voittaneessa Sandvikenin joukkueessa kausilla 2010-2011 ja 2011-2012. Molemmilla näillä kausilla hän voitti maalintekijäkuninkuuden ja pistekuninkuuden. Nilsson on pelannut neljät MM-kisat ja saavuttanut niissä kaksi maailmanmestaruutta (2009 ja 2010). Vuoden 2011 MM-kisoissa Edlund oli kisojen maalikuningas 16 maalilla. Näiden kisojen jälkeen hän oli loukkaantunut eikä osallistunut kaksiin seuraaviin MM-kisoihin. , Edlund palasi maajoukkueeseen syksyllä 2013.


title: Christoffer Edlund

text: Maajoukkueessa


title: Christoffer Edlund

text: Seurajoukkueissa


title: Christoffer Edlund

text: Henkilökohtaisesti


title: Kolttakönkään hotelli

text: Petsamon Kolttakönkäällä ("Boris Gleb") sijaitsi vuosina 1921–1944 kolme eri hotellirakennusta, jotka kaikki tuhoutuivat joko tulipalossa tai sotatoimien yhteydessä.


title: Kolttakönkään hotelli

text: Ensimmäinen hotelli oli puurakenteinen, ja se otettiin hotellikäyttöön vuonna 1921. Rakennuksen olivat alun perin rakentaneet 1800-luvun lopulla venäläiset Petsamon luostarin munkit, mutta se otettiin Suomen valtion hallintaan Petsamon siirryttyä Suomelle. Hotellia tai matkailumajaa hoiti vuosina 1921-1924 Suomen Matkailijayhdistyksen vuokralaisena liikemies ja kirjailija Eero Lampio. Matkailijayhdistys alkoi itse hoitaa matkailumajaa vuodesta 1924 alkaen. Alkuperäistä pientä matkailumajaa laajennettiin 1934 kaksikerroksisella puisella hotellisiivellä ja Paatsjoen rantatörmällä sijainneella ravintolalla. Tämä laajennettu hotellirakennus tuhoutui kuitenkin tulipalossa 24. kesäkuuta 1937.


title: Kolttakönkään hotelli

text: Toinen hotelli oli funkkistyylinen nelikerroksinen kivirakennus, ja se otettiin käyttöön 6. huhtikuuta 1939. Tämä rakennus tuhoutui talvisodan aikana tammikuussa vuonna 1940, kun norjalaiset polttivat sen neuvostojoukkojen lähestyessä Kolttaköngästä.


title: Kolttakönkään hotelli

text: Kolmannen hotellirakennuksen rakennutti Saksan ilmavoimat, ja se valmistui vuoden 1943 alussa. Hotelli oli vuokrattuna Saksan armeijan käyttöön. Se tuhoutui Lapin sodan aikana saksalaisten joukkojen vetäytyessä Petsamosta.


title: Lisa Beznosiuk

text: Lisa Beznosiuk (s. 20. elokuuta 1956 Sheffield) on brittiläinen huilisti. Hän opiskeli Guildhall School of Musicissa Lontoossa, ja hänestä tuli englantilaisten periodi-instrumentteja hyödyntävien ryhmien suosikki. Hänelle opetti modernia huilunsoittoa Kathryn Lukas ja barokkihuilua Stephen Preston. Beznosiuk teki soolodebyyttinsä vuonna 1983. Hän on esiintynyt ja levyttänyt laajasti English Baroque Soloists -, Academy of Ancient Music - ja English Concert -kokoonpanojen kanssa.


title: Lisa Beznosiuk

text: Beznosiuk oli mukana perustamassa Orchestra of the Age of Enlightenmentia ja liittyi vuonna 1992 London Classical Playersiin. Hän on myös esiintynyt resitalistina muiden muassa luutisti Nigel Northin, cembalisti Maggie Colen ja sellisti Richard Tunnicliffen (puolisonsa) kanssa. Beznosiukin huomattavimpiin levytyksiin lukeutuu tulkinta Wolfgang Amadeus Mozartin G-duurikonsertosta, jonka johtaa Christopher Hogwood. Muiden levytysten joukossa on Georg Friedrich Händelin sonaattien ja Antonio Vivaldin konserttojen tulkintoja. Beznosiuk opettaa useissa konservatorioissa Lontoon seudulla.


title: Lisa Beznosiuk

text: Beznosiukilla on ukrainalais-irlantilaiset juuret. Hän sai heinäkuussa 2006 Royal Academy of Musicin kunniajäsenyyden.


title: Korfun julistus

text: Korfun julistus oli 20. heinäkuuta 1917 allekirjoitettu julistus, joka loi pohjan Jugoslavian valtion perustamiselle ensimmäisen maailmansodan jälkeen. Julistuksessa vaadittiin yhteisen eteläslaavien valtion perustamista serbien, kroaattien ja sloveenien liiton pohjalta. Julistuksen allekirjoittivat Serbian pääministeri Nikola Pašić ja Jugoslavian komitean puheenjohtaja Ante Trumbić. Allekirjoitus tapahtui Kreikan Korfussa, jossa Serbian hallitus tuolloin oli maanpaossa.


title: Korfun julistus

text: Julistus oli suuri voitto Jugoslavian komitean johtaja Trumbićille, joka oli kannattanut ajatusta serbien, kroaattien ja sloveenien liittovaltiosta. Lontoosta käsin toiminut Jugolavian komitea edusti Itävalta-Unkarin eri slaavilaisia kansallisuuksia. Serbian pääministeri Pašić oli sen sijaan suhtautunut ajatukseen Jugoslaviasta epäluuloisesti, sillä hän oli ensisijaisesti kiinnostunut vain laajentamaan Serbian alueita. Kun Serbia menetti helmikuun vallankumouksen myötä tärkeimmän tukijansa Venäjän, Trumbić sai taivuteltua Pašićin suostumaan yhteiseen julistukseen, joka edusti kompromissia heidän tavoitteistaan. Kulissien takana Pašić kuitenkin pyrki varmistamaan, etteivät ympärysvallat ryhtyisi sodan jälkeen asioimaan Jugoslavian komitean kanssa Serbian hallituksen sijasta. Johtavat ympärysvallat Iso-Britannia ja Ranska siunasivat Itävalta-Unkarin hajottamiseen tähdänneen Korfun julistuksen.


title: Korfun julistus

text: Korfun julistuksessa suositeltiin tulevasta Jugoslavian valtiosta perustuslaillista monarkiaa, jota hallitsisi Karađorđević-suku, ja jossa eri kansallisuuksille ja uskonnollisille ryhmille taattaisiin tasavertaiset oikeudet. Tasaveroiset oikeudet luvattiin jopa kyrillisille ja latinalaisille aakkosille sekä serbien, kroaattien ja sloveenien omille lipuille ja vaakunoille. Julistuksessa luvattiin myös, että äänioikeus tulevassa valtiossa tulisi olemaan yleinen ja yhtäläinen, ja siinä esitettiin suunnitelma perustuslakia säätävän kansalliskokouksen valinnasta ja toiminnasta. Julistuksen mukaan gregoriaaninen kalenteri piti ottaa käyttöön koko valtakunnassa mahdollisimman pian.


title: Korfun julistus

text: Serbian sijaishallitsijana toiminut prinssi Aleksanteri kannatti myös ajatusta Jugoslavian valtiosta. Maailmansodan päätyttyä hän julisti 1. joulukuuta 1918 perustetuksi Serbien, kroaattien ja sloveenien kuningaskunnan, jota myös Korfun julistuksessa oli tarjottu uuden valtion nimeksi. Kuningaskunta uudelleennimettiin lokakuussa 1929 Jugoslaviaksi.


title: Daniel Välitalo

text: Daniel Välitalo (s. 23. elokuuta 1976) on ruotsalainen jääpalloilija. Hän edustaa kaudella 2013-2014 Venäjän jääpallon superliigassa pelaavaa Dynamo Kazania.


title: Daniel Välitalo

text: Välitalo aloitti uransa kotiseutunsa Kalix IFK:n riveissä, jonka jääpalloilijoista tuli myöhemmin 1990-luvulla jääpallon erikoisseura Kalix Bandy. Kaudesta 2000-2001 alkaen Välitalon pelasi Ruotsin ylintä jääpallosarjaa Edsbyns IF:n riveissä. Edsbyn riveissä hän oli mukana vuosien 2004-2008 mestarijoukkueessa saavutuksena viisi Ruotsin mestaruutta. Syksyllä 2008 saavutuksena oli vielä Maailmancupin voitto. Edsbyn-uraa jatkoi 13 kautta aina kevääseen 2013 asti. Sen jälkeen hän siirtyi Venäjän liigan Dynamo Kazaniin.


title: Daniel Välitalo

text: Välitalon maajoukkueura alkoi marraskuussa 2008. Hän on pelannut sen jälkeen kuudet MM-kisat ja saavuttanut niissä kolme maailmanmestaruutta (2009, 2010, 2012).


title: Daniel Välitalo

text: Maajoukkueessa


title: Daniel Välitalo

text: Seurajoukkueissa


title: Breaking Bad (5. tuotantokausi)

text: Yhdysvaltalaisen televisiosarjan "Breaking Badin" viides tuotantokausi alkoi Yhdysvalloissa AMC-kanavalla 15. heinäkuuta 2012 ja päättyi 29. syyskuuta 2013. Kausi on 16-osainen ja se jaettiin kahtia siten, että kesällä 2012 esitettiin sen ensimmäiset kahdeksan jaksoa, ja seuraavana kesänä loput kahdeksan. Britanniassa ja Irlannissa jaksot oli saatavilla Netflixissä vuorokausi sen jälkeen, kun ne Yhdysvalloissa esitettiin. Sarja voitti parhaan draamasarjan Primetime Emmy -palkinnon vuonna 2013.


title: Jalkapallon 1900-luvun tähdistöjoukkue

text: Jalkapallon 1900-luvun tähdistöjoukkue (, ) on vuonna 1998 valittu 1900-luvun parhaiden jalkapalloilijoiden tähdistöjoukkue. Se julkistettiin Pariisissa vuoden 1998 MM-kilpailujen avausottelun yhteydessä. Pelaajat joukkueeseen valitsi 250 jalkapallotoimittajasta koostunut kansainvälinen raati.


title: Smolenskin kuvernementti

text: Smolenskin kuvernementti () oli yksi tsaari Pietari Suuren määräyksellä 29. päivänä joulukuuta (18. joulukuuta) 1708 perustetusta kahdeksasta Venäjän keisarikunnan kuvernementistä. Aluksi kuvernementille ei määritelty tarkkoja rajoja, mutta lueteltiin kuhunkin kuvernementtiin kuuluvat tärkeimmät kaupungit. Smolenskin kuvernementti toimi keisarikunnan hallinnollisena alueena vuosina 1708–1713, 1726–1775 ja 1796–1929. Vuosina 1713–1726 alue oli jaettu Moskovan ja Riian kuvernementtien maaksi. Vuosina 1776–1796 se oli osa Smolenskin käskynhaltijakuntaa ("наместничество").


title: Smolenskin kuvernementti

text: Venäjän keisarikunnan ensimmäisessä koko maan kattaneessa väestönlaskennassa 1897 Smolenskin kuvernementin asukasluku oli 1 525 279 henkeä ja pinta-ala 49 212,2 neliövirstaa eli noin 56 006,6 neliökilometriä. Väestöstä 92,1 prosenttia (1 404 384 as.) asui maaseudulla ja 7,9 prosenttia (120 895 as.) kaupungeissa.


title: Smolenskin kuvernementti

text: Väestö jakautui äidinkielensä perusteella seuraavasti: (iso)venäläisiä 91,6 %, valkovenäläisiä 6,6 %, juutalaisia 0,7 %, puolalaisia 0,5 %, latvialaisia 0,2 % ja muita % 0,3%. Ortodoksisen kirkon piiriin kuului 97.58 % asukkaista, vanhauskoisia oli 1,47 %, juutalaisia 0,46%, katoliseen kirkkoon kuuluvia 0,35 % , luterilaisia 0,14 % väestöstä ja muhamedinuskoisia vain 142 henkeä.


title: Smolenskin kuvernementti

text: Kuvernementti jakautui kihlakuntiin ("ujezd"), joita oli 12 kappaletta sekä vuonna 1897 että 1914. Kuvernementinkaupunki oli Smolensk (46 699 as.). Suuria kihlakuntakaupunkeja olivat tässä vaiheessa myös Roslavl (17 776 as.) ja Vjazma (15 645 as).


title: Smolenskin kuvernementti

text: Vuoden 1897 väestönlaskennan aikaan kuvernementissä oli seuraava kihlakuntajako:


title: Smolenskin kuvernementti

text: Smolenskin kuvernementti lakkautettiin lopullisesti vuonna 1926.


title: Sipilä (Lempäälä)

text: Sipilä on Lempäälän Sääksjärvellä samannimisen järven rannalla sijaitseva osa-alue. Sipilään kulku tapahtuu rautatien yli Sääksjärven valoristeyksestä. Sipilään on alettu rakentamaan uutta asutusta.


title: Sipilä (Lempäälä)

text: Sipilän alueet ovat Sipilä ja Sipilän perä. Sipilän keskustassa on uutta asutusta ja perällä jonkin verran 1960-luvun asutusta ja myös vanhempia taloja. Perimmäisenä on Rajapolun alue, jossa on 13 uutta tonttia, joihin on rakennettu.


title: Sipilä (Lempäälä)

text: Ammejärven laavu on käytetty nuotiopaikka Sipilän eteläisellä puolella olevassa metsässä. Sinne pääsee rautatiesillan päästä lähtevää opastettua polkua pitkin, Haavikontien ja Hakatien päästä, sekä perältä lähtevältä metsäautotieltä, jota kutsutaan peräkylänmäeksi.


title: Roxana Briban

text: Roxana Briban (1971 Bukarest – 20. marraskuuta 2010 Bukarest) oli romanialainen sopraano. Hän aloitti laulamisen kuusivuotiaana ja teki ammattimaisen debyyttinsä vuonna 2000 Bukarestin kansallisoopperassa Contessan roolissa Wolfgang Amadeus Mozartin "Figaron häissä". Kansainvälisen uransa Briban aloitti vuonna 2003 esiintymällä Wienissä Georges Bizet'n "Carmenissa" Michaelan roolissa. Lisäksi Briban esiintyi Berliinissä, Toulousessa, Amsterdamissa, Soulissa, Bangkokissa ja Santiago de Chilessä. Hänen sopimuksensa Bukarestin kansallisoopperan kanssa päätettiin vuonna 2009. Tämän jälkeen hän kärsi puolisonsa mukaan masennuksesta, ja hänen kuolemansa 39-vuotiaana oli ilmeinen itsemurha.


title: Ecuadorinkirjopyrstö

text: Ecuadorinkirjopyrstö ("Phlogophilus hemileucurus") on kolibreihin kuuluva lintulaji. Sitä tavataan uhanalaisena Etelä-Amerikasta.


title: Ecuadorinkirjopyrstö

text: Ecuadorinkirjopyrstö kasvaa noin 8–9 cm pitkäksi. Selästään lintu on hohtavan vihreä. Rinta on väriltään valkoinen ja vatsa on valkoinen tihein vihrein pilkuin. Pyrstö on viuhkamainen ja väriltään tumman vihreä. Ecuadorinkirjopyrstön pyrstön kärjessä ja tyvessä on valkoinen juova.


title: Ecuadorinkirjopyrstö

text: Ecuadorinkirjopyrstöä tavataan Andeilta Kolumbiasta, Ecuadorista ja Perusta. Sen elinympäristöä ovat kosteat ainavihannat metsät ja niiden tiheiköt tyypillisesti 400–1 500 metrin korkeudella merenpinnasta. Laji luokitellaan vaarantuneeksi ja sen suurin uhka on sopivan elinympärsitön hakaaminen laidunmaiksi, kahvin- tai teen viljelyyn ja kaivosten vuoksi. Lajin kannan suuruutta ei ole arvioitu.


title: Jimmy Heath

text: Jimmy ("Little Bird") Heath (s. 25. lokakuuta 1926 Philadelphia, Pennsylvania) on yhdysvaltalainen jazzia esittävä ja säveltävä tenorisaksofonisti. Hän soittaa myös sopraanosaksofonia ja huilua. Hänen alkuperäisten sävellystensä joukossa ovat "C.T.A." ja "Gingerbread Boy". Alun perin Heath soitti alttosaksofonia Howard McGheen (1947–1948) ja Dizzy Gillespien big bandin (1949–1950) kanssa. Tenorisaksofoniin hän siirtyi 1950-luvun alussa. Myöhemmin hän teki yhteistyötä muiden muassa Chet Bakerin, Art Blakeyn, Miles Davisin, Kenny Dorhamin, Gil Evansin, Milt Jacksonin, Art Farmerin ja Heath Brothers -kokoonpanossa Percy ja Tootie Heathin kanssa.


title: Jimmy Heath

text: Heath on levyttänyt kokoonpanon johtajana useille levymerkeille. Häntä kuullaan sekä säveltäjänä että soittajana yli 125 levytyksellä.


title: Micipsa

text: Micipsa oli Numidian kuningas 100-luvulla eaa. Hän oli aikaisemman kuninkaan Masinissan vanhin poika. Micipsan valtakaudella Numidia oli laaja maa ja sillä oli voimakas armeija. Hänen kuolemansa johti kuitenkin veriseen kiistaan kuninkuudesta hänen poikiensa kesken.


title: Micipsa

text: Micipsa nousi kuninkaaksi hänen isänsä Masinissan kuoltua vuonna 148 eaa. Numidia käsitti tuolloin alueen nykyisen Algerian rannikolla Moulouya-joelta lännessä Rooman valtaamaan Karthagoon idässä. Micipsalla oli käytössään suurehko armeija, johon kuului jalka- ja ratsuväkeä sekä sotanorsuja. Numidialla oli myös pieni laivasto. Micipsa oli kiinnostunut kreikkalaisesta filosofiasta ja kannusti oppineita kreikkalaisia siirtolaisia asettumaan pääkaupunkiinsa Cirtaan. Numidian suhteet Roomaan Micipsan valtakaudella olivat edelleen hyvät, vaikkakin alkuperäinen syy maiden liittoumalle, Karthago, oli jo voitettu kolmannessa puunilaissodassa. Kuollessaan vuonna 118 eaa. Micipsa jätti jälkeensä kaksi poikaa, Adherbalin ja Hiempsalin, sekä adoptoimansa Jugurthan. Kuninkuuden hän jätti Jugurthalle, mutta tämä johti lopulta sotaan poikien kesken maan jakautuessa ensin kolmeen osaan ja Jugurthan saadessa myöhemmin ylivallan.


title: Albert Heath

text: Albert "Tootie" Heath (s. 31. toukokuuta 1935 Philadelphia, Pennsylvania) on yhdysvaltalainen jazzrumpali. Hänen tyylinsä on lähinnä hard bop. Muutettuaan New Yorkiin vuonna 1957 hän debytoi levytyksellä John Coltranen kanssa. Hän esiintyi myös J. J. Johnsonin yhtyeen kanssa (1958–1960) ja Jazztetissa (1960–1961). Vuonna 1961 hän teki yhteistyötä Cedar Waltonin ja Bobby Timmonsin triojen kanssa. Hän levytti paljon Riverside Recordsille.


title: Albert Heath

text: Asuessaan Euroopassa vuosina 1965–1968 Heath työskenteli usein Kenny Drewin ja Dexter Gordonin kanssa. Palattuaan synnyinmaahansa Heath soitti Herbie Hancockin sekstetissä 1968–1969 ja Yusef Lateefin kanssa 1970–1974. Vietettyään vielä yhden vuoden Euroopassa hän liittyi Heath Brothers -yhtyeeseen, jossa toimi 1975–1978. Tämän jälkeen Heath asettui Los Angelesiin ja jatkoi levytysuraansa Riverside Reunion Bandin kanssa.Walter Benton


title: Albert Heath

text: John Coltrane


title: Albert Heath

text: Art Farmer


title: Albert Heath

text: Benny Golson


title: Albert Heath

text: Dexter Gordon


title: Albert Heath

text: Bennie Green and Gene Ammons


title: Albert Heath

text: Herbie Hancock


title: Albert Heath

text: Jimmy Heath


title: Albert Heath

text: Milt Jackson


title: Albert Heath

text: J. J. Johnson


title: Albert Heath

text: Clifford Jordan


title: Albert Heath

text: Yusef Lateef


title: Albert Heath

text: Johnny Lytle


title: Albert Heath

text: Ronnie Mathews


title: Albert Heath

text: Charles McPherson


title: Albert Heath

text: Wes Montgomery


title: Albert Heath

text: Blue Mitchell


title: Albert Heath

text: Don Patterson


title: Albert Heath

text: Sonny Red


title: Albert Heath

text: George Russell


title: Albert Heath

text: Nina Simone


title: Albert Heath

text: Billy Taylor


title: Albert Heath

text: Bobby Timmons


title: Albert Heath

text: Mal Waldron


title: Albert Heath

text: Cedar Walton


title: Albert Heath

text: The Young Lions


title: Albert Heath

text: Michel Sardaby


title: Kleandros

text: Kleandros (, , k. 498 eaa.) oli Sisilialaisen Gelan kaupungin tyranni. Hän pohjusti valtansa harvainvallalle ja perusti kreikkalaisperäisen Sisiliaa hallinneen Pantaridien dynastian. Hänen hallintokautensa alkoi vuonna 505 eaa. ja päättyi hänen murhaansa. Sabyllos-niminen kaupunkilainen murhasi Kleandroksen tarkoituksenaan saada kaupunkiin demokratia. Kleandroksen veli Hippokrates jatkoi tyranniaa. On arveltu, että Kleandros laittoi alulle kaupungin muurin rakentamisen naapuriensa sikulien pelossa.


title: Zaida

text: Zaida on naisen etunimi. Nimi on arabialaista alkuperää, joka on femiininen muoto nimestä Zayd. Se tulee arabian sanasta "ziyada", joka tarkoittaa "kasvaa". Suomessa marraskuuhuun 2013 mennessä Zaida-nimi on annettu 329 lapselle.


title: Gavin Bryars

text: Gavin Bryars (s. 16. tammikuuta 1943 Goole, Yorkshire, Englanti) on brittiläinen säveltäjä. Hän toimi alun perin jazzmuusikkona ja esiintyi basistina Derek Baileyn ja Tony Oxleyn kanssa. Jazzin vaikutus näkyy hänen improvisaation käytössään. 1960-luvun lopussa hän alkoi opiskella ja työskennellä innovatiivisten säveltäjien, kuten John Cagen ja Cornelius Cardewin johdolla. Vuonna 1969 Bryars alkoi opettaa Portsmouth College of Artissa, jossa hän oli mukana perustamassa Portsmouthin sinfoniaorkesteria. Hänen ensimmäinen merkittävä sävellyksensä ("The Sinking of the Titanic") on tältä ajalta. Hänen myöhempiä teoksiaan ovat muiden muassa "Jesus’ Blood Never Failed Me Yet", madrigaalit, "Glorious Hill" (1988) sekä oopperat "Medea" (1984), "Doctor Ox's Experiment" (1998) ja "G". Teoksessa "Writing on Water" Bryars teki yhteistyötä koreografi Carolyn Carlsonin kanssa.


title: Gavin Bryars

text: Bryarsin musiikkia kuultiin Suomessa jo vuonna 1969, jolloin Amos Anderssonin taidemuseossa esitettiin hänen puolituntinen nauhateoksensa "A Must For All Sibelians". Vuonna 1981 Bryars perusti Gavin Bryars Ensemblen. Se vieraili Helsingin juhlaviikoilla vuonna 1995 esittämässä teoksensa "The Sinking of the Titanic" ja "Jesus’ Blood Never Failed Me Yet". Vuonna 2015 Bryars vieraili Taideyliopistossa johtamassa Nyky Ensemblea Liisa Pentin tanssiteoksessa, jonka musiikkina käytettiin teosta "The Sinking of the Titanic".


title: Kuutoskaupungit

text: Kuutoskaupungit on termi, jota käytetään kuvaamaan Suomen suurimpia kaupunkeja Helsinkiä, Espoota, Tamperetta, Vantaata, Turkua ja Oulua yhtenä käsitteenä. Termiä käytetään erityisesti tilastollisissa yhteyksissä, erilaisissa raporteissa sekä indikaattoreissa, joissa verrataan kuutoskaupunkien kehitystä keskenään tai muuhun Suomeen nähden. Kuutoskaupungeissa ja niiden keskustaajamissa asui vuonna 2011 noin 35 prosenttia suomalaisista. Tätä aluetta nimitetään myös metropolialueeksi.


title: Tabea Zimmermann

text: Tabea Zimmermann (s. 8. lokakuuta 1966 Lahr) on saksalainen alttoviulisti. Hän on yksi suhteellisen harvoista alttoviulisteista, jotka ovat saaneet kansainvälistä kriitikkojen arvostusta ja suuren ihailijajoukon. Zimmermann on esiintynyt muiden muassa Berliinin filharmonikkojen, Leipzigin Gewandhaus-orkesterin ja Orchestre de la Suisse Rmoanden kanssa. Zimmerman on myös esittänyt lukuisia hänelle sävellettyjä teoksia, joiden joukossa ovat György Ligetin sooloalttoviulusonaatti (kantaesitetty 1994) sekä muita kappaleita Heinz Holligerilta, Wolfgang Rihmiltä, Sally Beamishilta, Georges Lentzilta ja Josef Talilta. Zimmermannin ohjelmistoon kuuluu myös perinteisiä teoksia muiden muassa Johann Sebastian Bachilta, Wolfgang Amadeus Mozartilta, Ludwig van Beethovenilta, Richard Straussilta, Edward Elgarilta, Ralph Vaughan Williamsilta, Max Bruchilta, Paul Hindemithiltä ja Alfred Schnittkeltä. Zimmermann on levyttänyt lukuisille levymerkeille, joihin ovat kuuluneet Deutsche Grammophon, EMI, Harmonia Mundi ja Naxos.


title: Tabea Zimmermann

text: Zimmermann aloitti alttoviulunsoiton opinnot kolmevuotiaana ja lisäksi pianonsoiton viiden vuoden iässä. 13-vuotiaana hän pääsi Musikhochschule Freiburgiin opiskelemaan Ulrich Kochin johdolla. Myöhemmin hän opiskeli Salzburgin Mozarteumissa pääopettajanaan Sándor Végh. Hän voitti huomattavissa kilpailuissa ensipalkintoja alkaen vuodesta 1982. Suurten eurooppalaisten ja israelilaisten orkesterien kanssa tehdyn yhteistyön lisäksi Zimmermann on esiintynyt myös kamarimuusikkona muiden muassa Gidon Kremerin, Pamela Frankin ja Steven Isserlisin kanssa. Hän on toiminut opetustehtävissä Musikhochschule Saarbrückenissä (vuodesta 1987), Frankfurtin musiikkiyliopistossa (vuodesta 1994) ja Hanns Eisler -musiikkiakatemiassa (vuodesta 2002).


title: Tabea Zimmermann

text: Zimmermann on ollut Arcanto-kvartetin jäsenenä. Kokoonpano debytoi Stuttgartissa vuonna 2004. Myös myöhemmät kvartetin esiintymiset olivat menestyksekkäitä, ja vuonna 2007 kokoonpano julkaisi Harmonia Mundille levytyksen Béla Bartókin viidennestä ja kuudennesta kvartetosta. Solistina Zimmermannin levytyksiin lukeutuu Myrios Classicsin vuonna 2009 julkaistu CD, joka koostuu Max Regerin alttoviulumusiikista ja J. S. Bachin sellomusiikin sovituksista.


title: Tabea Zimmermann

text: Zimmermann voitti Accademia Musicale Chigianan kansainvälisen palkinnon.


title: Pavel

text: Pavel on miehen etunimi. Suomessa nimi on annettu vuoteen 2013 mennessä yli 1 200 henkilölle.


title: Jossain on kai vielä joulu

text: Jossain on kai vielä joulu on Leevi and the Leavings -yhtyeen vuonna 1990 levytetty jouluaiheinen kappale. Kappale julkaistiin yhtyeen kahdeksannella studioalbumilla "Varasteleva joulupukki" sekä erillisenä singlenä kappaleen "Elämä ikkunan takana" kanssa.


title: Jossain on kai vielä joulu

text: Sävellyksen ja sanoituksen on tehnyt Gösta Sundqvist. Kappaleen sointu muistuttaa yhdysvaltalaisen Darlene Loven vuonna 1963 levyttämän kappaleen "Christmas (Baby Please Come Home)" kertosäettä.


title: Jossain on kai vielä joulu

text: Kappaleen on levyttänyt myöhemmin muun muassa Katri Helena.


title: Jossain on kai vielä joulu

text: Vuonna 2011 Gramexin tilastojen mukaan se oli kaupallisten radiokanavien soitetuimpien joululaulujen kuudennella sijalla, ja sitä soitettiin kaiken kaikkiaan 233 kertaa.


title: Sten (nimi)

text: Sten tai Steen on pohjoismainen miehen etunimi. Nimi johtuu ruotsin kielen "kiveä" tarkoittavasta sanasta "sten" ja viittaa todennäköisesti lapselle toivottuihin ominaisuuksiin kuten lujuuteen, kestävyyteen ja horjumattomuuteen. Ruotsissa nimi on ollut käytössä jo keskiajalla.


title: Sten (nimi)

text: Stenin nimipäivä on suomenruotsalaisen kalenterin mukaan 28. marraskuuta. Vuosina 1908-1928 samalla päivällä oli myös suomenkielisessä kalenterissa nimen muunnos "Steen".


title: Sten (nimi)

text: Nimi Sten on Suomessa annettu Väestörekisterikeskuksen tietojen mukaan vuoden 2009 loppuun mennessä 1208 henkilölle, muunnos Steen vain noin 60 henkilölle.


title: Claude Frank

text: Claude Frank (1925 Nürnberg – 27. joulukuuta 2014) oli saksalaissyntyinen, yhdysvaltalaistunut pianisti. Hän opiskeli Saksassa, Ranskassa ja sitten Yhdysvalloissa Artur Schnabelin sekä Karl Ulrich Schnabelin johdolla. Lisäksi hän opiskeli Columbian yliopistossa säveltämistä ja Tanglewoodissa Serge Koussevitzkyn johdolla orkesterinjohtoa. Frank debytoi Leonard Bernsteinin ja New Yorkin filharmonikkojen kanssa vuonna 1959. Hän esiintyi useimpien suurien sinfoniaorkesterien kanssa Yhdysvalloissa, Euroopassa ja Etelä-Amerikassa. Hän levytti RCA Recordsille kaikki Ludwig van Beethovenin pianosonaatit. Hänen muiden levytystensä joukossa on tulkintoja Wolfgang Amadeus Mozartin konsertoista.


title: Claude Frank

text: Frankin edesmennyt puoliso Lilian oli myös pianisti. Parin yhteinen tytär, Pamela Frank, on viulisti. Claude Frank toimi opetustehtävissä Yale School of Musicissa ja Curtis Institute of Musicissa.


title: Claude Frank

text: Frankilla oli Yhdysvaltain kansalaisuus vuodesta 1944.


title: Kaius Niemi

text: Kaius Niemi (s. 1974 Helsinki) on "Helsingin Sanomien" vastaava päätoimittaja. Hän siirtyi tehtävään 15. syyskuuta 2013 "Ilta-Sanomien" ja "Taloussanomien" päätoimittajan paikalta.


title: Kaius Niemi

text: Vuosina 1995–1997 Niemi työskenteli Yleisradiossa radio- ja televisiotoimittajana ja vuosina 1998–1999 Nelosen toimittajana. Vuodet 1999–2005 hän oli Helsingin Sanomien ulkomaantoimittaja ja toimi vuonna 2002 Brysselin kirjeenvaihtajana. Keväällä 2002 Niemi palkittiin vuoden journalistina Suurella Journalistipalkinnolla vuoden 2001 Afganistania koskevasta raportoinnistaan.


title: Kaius Niemi

text: Vuonna 2008 julkaistiin Niemen teos "Helena Ranta – Ihmisen jälki", joka on henkilökuva oikeushammaslääkäri Helena Rannasta.


title: Kaius Niemi

text: Niemen siirryttyä "Helsingin Sanomien" päätoimittajaksi lehdessä järjestettiin yt-neuvottelut ja sen toimitusorganisaatiota uudistettiin.


title: Runokuu

text: Runokuu-festivaali on Nuoren Voiman Liiton vuosittain järjestämä kirjallisuusfestivaali. Viikon mittainen Runokuu järjestetään elokuun lopussa, ja se on Helsingin juhlaviikkojen yhteistyöfestivaali. Festivaalin lähtökohtia ovat maksuttomuus, taiteidenvälisyys, elämyksellisyys ja ohjelman tarjoaminen kaikenikäisille.


title: Runokuu

text: Vuonna 2013 Runokuun pääesiintyjä oli amerikkalainen avantgarde-runoilija Sam Pink.


title: Runokuu

text: Vuonna 2014 Runokuu järjestettiin kymmenettä kertaa. Viikon mittaiseen festivaaliin kuului lähes 40 tapahtumaa. Pääesiintyjinä olivat amerikkalainen runolegenda Ron Silliman ja palestiinalais-tanskalainen kohua herättänyt runoilija Yahya Hassan.


title: Poljanan taistelu

text: Poljanan taistelu oli toisen maailmansodan viimeisiä taisteluja Euroopassa. Taistelussa kohtasivat Kosta Nađin johtamat Jugoslavian partisaanit sekä viimeiset akselivaltojen sotilaat, jotka eivät hyväksyneet antautumista. Noin 30 000 sotilaan joukkoihin kuuluivat muiden muassa Armeijaryhmä E:n joukkoja, Itsenäisen Kroatian valtion joukkoja, Slovenian Kotivartion ja Montenegron Vapaaehtoisjoukkoja, jotka koostuivat tšetnikeistä ja Lijevčen kentän taistelusta selvinneistä joukoista. Taistelu käytiin Poljanan alueella lähellä Prevaljen kylää Jugoslaviassa nykyisen Slovenian alueella 14.–15. toukokuuta 1945 kuusi päivää Saksan antautumisen jälkeen. Taistelu oli viimeinen akselivaltojen joukkojen käymä taistelu liittoutuneita vastaan Euroopassa. Myöhemmin taistelun jälkeen Bleiburgin murhenäytelmä sai alkunsa.


title: Hyperoksaluria

text: Hyperoksaluria on koiran kuolemaan johtava aineenvaihduntasairaus, jonka aiheuttaa resessiivisesti periytyvä geenimutaatio. Mutaatio aiheuttaa AGT-entsyymiin häiriön, joka johtaa oksalaatin kertymisen elimistöön. Munuaisiin kertyvät oksalaattikiteet johtavat munuaisten toimintavajaukseen. Sairautta esiintyy coton de tuléarilla ja tiibetinspanielilla. Sen aiheuttavalle geenimutaatiolle on kehitetty DNA-testi. Hyperoksaluriaa on todettu harvinaisena myös ihmisillä.


title: Hesitation Marks

text: Hesitation Marks on industrial rock -yhtye Nine Inch Nailsin kahdeksas studioalbumi. Albumi julkaistiin elokuussa 2013 ja siitä julkaistiin kaksi eri versiota, joiden ainoa ero on tapa jolla ne on masteroitu. Toinen versioista, "Audiophile Mastered Version", on masteroitu siten että kappaleet ovat hiljaisempia, mutta kuulostavat muuten paremmalta hyvällä laitteistolla toistettuna. Albumi sai osakseen enimmäkseen positiivisia arvosteluita.


title: Hesitation Marks

text: Yhtyeen laulaja ja pääasiallinen tuottaja Trent Reznor kertoi "The New York Times" -lehden haastattelussa pitävänsä yhtyeen "The Downward Spiral" -albumia mielessään "Hesitation Marksia" tehdessään.


title: Hesitation Marks

text: Albumi nousi Suomen virallisen listan sijalle 17.


title: Mawlawi Abdul Kabir

text: Mawlavi Mohammed Abdul Kabir on Talibanin johtajia. Hän toimi 16. huhtikuuta – 13. marraskuuta 2001 Afganistanin pääministerinä. YK kertoo, että hän oli toinen varamies Talebanin ministerineuvostossa; Nangarharin maakunnan kuvarnööri ja itäisen alueen johtaja. YK:n mukaan Kabir syntyi vuosien 1958 ja 1963 välillä Paktiassa ja hän kuuluu Zardran heimoon. YK kertoo, että Kabir on aktiivinen terroritoimissa Itä-Afganistanissa.


title: Kastanjakutoja

text: Kastanjakutoja ("Ploceus rubiginosus") on kutojien heimoon kuuluva varpuslintu.


title: Kastanjakutoja

text: Kastanjakutojaa tavataan Itä-Afrikassa sekä erillään Afrikan lounaisosissa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Nokia Lumia 525

text: Nokia Lumia 525 on Nokian marraskuussa 2013 julkistama Windows Phone 8 -pohjainen älypuhelin. Se on seuraaja Lumia 520 -mallille, ja on ulkoisesti lähes identtinen lukuun ottamatta kiiltävää takakuorta 520:n mattapintaisen sijasta. Merkittävimmät uudistukset liittyivät RAM-muistin kasvattamiseen, mikä mahdollistaa entistä useampien sovellusten yhtäaikaisen ajon. Puhelimessa on neljän tuuman kosketusnäyttö, viiden megapikselin kamera sekä kahdeksan gigatavua sisäistä muistia. Puhelinta saa mustana, oranssina, valkoisena ja keltaisena. Puhelin tulee aluksi myyntiin Aasian, Afrikan ja Lähi-idän alueilla.


title: Hearthstone

text:
Hearthstone (aikaisemmin Hearthstone: Heroes of Warcraft) on Blizzard Entertainmentin kehittämä ilmaiseksi pelattava, mikrotransaktioilla rahoitettava digitaalinen keräilykorttipeli. Tieto pelin ilmestymisestä julkaistiin vuoden 2013 Penny Arcade Expoon -tapahtumassa. Pelin avoin beta-testaus alkoi tammikuussa 2014, ja se julkaistiin 11. maaliskuuta 2014.
Peli julkaistiin aluksi Windowsille ja OS X:lle (nykyinen macOS). Se julkaistiin huhtikuussa myös iPadille ja elokuussa Windows 8:lle. Se ilmestyi myös joulukuussa Android-tableteille sekä huhtikuussa 2015 iPhonelle ja Android-puhelimille.


title: Hearthstone

text: Hearthstone on kahden pelaajan vuoroperusteinen korttipeli. Korttien kerääminen ja pakkojen rakentaminen niistä ovat yksi pelin perusosista. Kortteja pakkaan () saa ostamalla booster-pakkoja () kullalla, jota saa esimerkiksi voittamalla pelejä, tai rahalla; peli rahoitetaan näillä mikrotransaktioilla. Täten rakennetuilla pakoilla pelataan yksittäisiä otteluita usein satunnaisia vastustajia vastaan.


title: Hearthstone

text: Kummallakin pelaajalla on pelin alkaessa 30 elämäpistettä sekä pakkansa. Tavoitteena on saada vastustajan elämäpisteet nollaan korteillaan. Peli päättyy kun toisen pelaajan elämäpisteet loppuvat. Pelin on mahdollista päättyä myös tasapeliin, jos molempien pelaajien elämäpisteet loppuvat samalla vuorolla, mikä tosin on erittäin harvinaista.


title: Hearthstone

text: Pelaaja saa pelin alkaessa 3 korttia. Lisäksi pelaaja vetää jokaisen vuoron alussa kortin pakastaan, ja jotkin kortit antavat pelaajan vetää lisää kortteja. Kortin pelaaminen maksaa siihen merkityn määrän manaa, jonka kulloinkin käytettävissä olevaa määrää kuvaavat manakristallit joita saa yhden lisää kunkin vuoron alussa.


title: Hearthstone

text: Eri korttityyppejä ovat käskyläiset, loitsut, aseet ja hahmokortit, jotka kaikki vaikuttavat peliin ja muihin kortteihin eri tavoin.


title: Hearthstone

text: Pelin voittamiseen on useita strategioita, ja kukin pelaajan korttipakka tukee tiettyä strategiaa ja pelityyliä. Korttipakat ja niiden tavat voittaa on usein tarkasti optimisoituja ja viimeisteltyjä, ja korkealla tasolla pelaajat käyttävätkin vain tiettyjä, usein samanlaisia pakkoja. Tietyt pakat voittavat tietyt muut pakat muita todennäköisemmin, mikä myös vaikuttaa siihen mitä pelityylejä kannattaa käyttää. Tästä alati muuttuvasta suosituimpien pakkojen kokonaisuudesta käytetään termiä meta, jonka tunteminen on äärimmäisen tärkeää voittamiselle. Suurin osa pakoista voittaa joko saamalla pelikentän haltuunsa käskyläisillä tai tietyllä combolla eli korttien yhdistelmällä joka voittaa pelin samalla vuorolla kun se pelataan.


title: Hearthstone

text: Pelissä on yhdeksän hahmoluokkaa. Kullakin luokalla on omat korttinsa neutraalien lisäksi, jotka tukevat eri luokkien erilaisia pelityylejä ja strategioita. Sekä hahmot että luokat ovat "" ja "World of Warcraftista" tuttuja:


title: Hearthstone

text: Jokaisella hahmolla on myös erikoisvoimansa, jonka käyttäminen maksaa normaalisti 2 manaa.


title: Hearthstone

text: Jokainen hahmo aloittaa viidellä peruskortilla (basic), joita saa viisi lisää kun hahmon pelaa tasolle kymmenen asti. Kaikki neutraalit (kaikkien hahmojen käytettävissä) peruskortit ovat aina käytettävissä alusta lähtien. Peruskortteja on 150 erilaista.


title: Hearthstone

text:
Suurin korttisetti on "classic", jossa on 15 korttia joka luokalle ja 110 neutraalia korttia. Kortit on jaettu yleisyyden, monimutkaisuuden ja hinnan perusteella common, rare, epic ja legendary -harvinaisuuksiin.
Näitä kortteja voi saada ostamalla kullalla (gold) tai oikealla rahalla korttipakkoja (pack), joissa on viisi satunnaista korttia, tai hajottamalla olemassa olevia kortteja pölyksi (arcane dust), josta voi luoda toisia kortteja. Kullan ansaitseminen tapahtuu tekemällä päivittäisiä tehtäviä, jotka voivat sisältää mm. korttien pelaamista tai pelien pelaamista tai voittamista.


title: Hearthstone

text: Hearthstonen neljä korttityyppiä ovat käskyläiset (), loitsut (), aseet () ja hahmokortit ().


title: Hearthstone

text: Käskyläiset ovat Hearthstonen korttityypeistä yleisin. Käskyläisillä on tietty määrä elämäpisteitä ja tietty hyökkäysarvo. Kun käskyläinen lyö toista käskyläistä tai vihollisen sankaria, taistelun osapuolet tekevät toisiinsa hyökkäysarvonsa verran vahinkoa (tavallisesti pelaajien hyökkäysarvo on 0). Hyökkäys- ja elämäpisteiden lisäksi käskyläisillä voi olla erikoiskykyjä: "charge"-kyvyllä voi hyökätä samalla vuorolla kun kortti pelataan pöydälle, "taunt"-kyky estää hyökkäykset muita käskyläisiä tai pelaajan hahmoa vastaan, "windfury" mahdollistaa hyökkäyksen kaksi kertaa vuorossa, jne.


title: Hearthstone

text: Käskyläisten jälkeen yleisin korttityyppi ovat loitsut. Siinä missä käskyläiset yleisesti ottaen ovat pelikentällä pysyvästi kuolemaansa asti, loitsuilla on yleensä vain välitön vaikutus. Loitsut voivat mm. vetää kortteja tai tehdä vahinkoa.


title: Hearthstone

text: Käskyläisiä on sekä neutraaleja että vain tietylle luokalle kuuluvia, kun taas loitsut, aseet ja hahmokortit kuuluvat aina tietylle luokalle.


title: Hearthstone

text: Hearthstone on saanut lisää sisältöä laajennusten myötä joita on julkaistu kolme vuodessa. Vuoteen 2017 asti laajennukset jaettiin seikkailuihin (adventure) ja varsinaisiin laajennuksiin (expansion). Seikkailut sisältävät yksinpelikampanjan tietokoneen ohjaamia vastustajia vastaan, jotka voitettuaan saa uusia kortteja käyttöönsä. Seikkailuissa oli tyypillisesti muutamakymmentä uutta korttia. Varsinaiset laajennukset taas sisältävät yli sata korttia ja niitä kerätään samalla tavalla kuin classic-setin kortteja.


title: Hearthstone

text: "Old Gods"in myötä Hearthstone jaettiin kahteen formaattiin: Standard-pelimuodossa käytettävissä ovat vain kuluvana ja edellisenä vuonna julkaistut kortit sekä basic- ja classic-sarjat. Joka vuoden ensimmäisen laajennuksen myötä Standardista siis poistuvat kolme vanhinta siihen kuuluvaa laajennusta. Lisäksi Standard-pelimuotoon kuulumattomat laajennukset eivät ole ostettavissa. Wild-pelimuodossa on käytettävissä kaikki koskaan julkaistut kortit. Syitä erillisen Standard-formaatin luomiselle olivat "power creep"in – ilmiön jossa uuden sisällön on oltava aina edellistä parempaa – hidastaminen, useammin ja dynaamisemmin muuttuva pelikokemus sekä pelistrategioiden helpompi pitäminen tasapainossa keskenään.


title: Hearthstone

text: Vuodesta 2017 eteenpäin adventure-laajennuksia ei enää julkaista. Sen sijaan "Frozen Throne"sta eteenpäin laajennukset sisältävät myös yksinpelikampanjan.


title: Hearthstone

text: Kaikkien yhden laajennoksen 135 kortin saamisen käyttöönsä on arvioitu vaativan keskimäärin 316 pakan ostamista (214–437), mikä maksaisi oikealla rahalla hankittuna noin 400 US-dollaria. Adventure-laajennokset maksoivat tyypillisesti 25 dollaria.


title: Hearthstone

text:
Hearthstonen peruspelimuodoista käytetään termiä "Constructed". Tämä tarkoittaa sitä että pelaaja valitsee kokoelmastaan 30 korttia, joista muodosteltulla pakalla pelataan toisia pelaajia vastaan.
Näin voi pelata satunnaisesti valittuja vastustajia vastaan, kavereita haastamalla tai harjoitusotteluita tietokonevastustajaa vastaan.


title: Hearthstone

text: Pelimuotoja jossa korttejaan ei voi valita vapaasti itse ovat Arena ja Tavern Brawl.


title: Hearthstone

text: Arena on maksullinen pelimuoto (kullalla tai rahalla). Pelaaja saa valita sankarinsa kolmesta vaihtoehdosta ja sen jälkeen pakan yksi kortti kerrallaan kolmesta vaihtoehdosta. Areena päättyy pelaajan hävittyä kolme peliä tai voitettua enintään 12, jonka jälkeen hän saa palkkion voittojensa mukaan.


title: Hearthstone

text:
Tavern Brawl on hassuttelupelimuoto, jonka säännöt vaihtuvat viikoittain. Peli avautuu keskiviikkoiltana ja kestää maanantaihin.
Tässä pelimuodossa esimerkiksi korttien mana-hinta voi olla sekoitettu ja joka vuorolla muuttuva, tai kortin pelaamiseen tai minionin kuolemaan liittyy jonkin satunnainen loitsu tai efekti. Pääosin Tavern Brawlissa pelataan toista pelaajaa vastaan, mutta toisinaan pelaaja pelaa yksinään tai yhdessä tietokonevastustajaa vastaan. Useimmiten Tavern Brawlissa voi valita omat korttinsa, mutta toisinaan ne ovat joko ennalta annetut tai satunnaiset.


title: Hearthstone

text:
Peliä kehittää Blizzardin vuonna 2008 muodostama "Team 5".
Alkuvuodesta 2014 pelin pääsuunnittelijänä oli Eric Dodds ja tiimissä oli 20 henkeä.


title: Hearthstone

text:
Ben Brode toimi pelin kehityksen johtajana ("Game Director") ja kasvona pelin promovideoissa ja julkistuksissa.
Hän lähti Blizzardilta huhtikuussa 2018 perustamaan omaa Second Dinner -pelistudiotaan.
Myös pelin entiset tuottajat Yong Woo ja Hamilton Chu ja muita Team 5:n työntekijöitä liittyivät Broden firmaan.


title: Hearthstone

text:
Witchwood-julkistuksen aikaan uusia ominaisuuksia esittelevät pääsuunnittelijat Dean "Iksar" Ayala ja Mike Donais.
Boomsday-julkistuksen aikaan pelin promovideoilla esiintyi pelisuunnittelija Dave Kosak.


title: Hearthstone

text:
Hearthstonesta alettiin heti rakentaa eSports-peliä. Ensimmäinen turnaus järjestettiin Blizzcon-tapahtumassa 2013, ennen pelin virallista julkaisua. Turnauksen voitti Daniel "Artosis" Stemkoski.
Virallisen julkaisun jälkeen pelissä kilpailtiin EGX Rezzed ja DreamHack -tapahtumissa.
Blizzcon 2014 -tapahtumassa palkintojen yhteissummana oli 250 000 dollaria.
International e-Sports Federation on järjestänyt kilpailuja esim. Assemblyillä.


title: Hearthstone

text: Vuoden 2014 aikana järjestettiin 52 kilpailua, joissa jaettiin yhteensä lähes miljoonan dollarin palkinnot. 15 pelaajaa tienasivat voittorahoilla enemmän kuin Yhdysvaltain minimipalkan verran. eSportsin lisäksi muutamat ammattimaiset Hearthstonen pelaajat tienaavat elantonsa streamaamalla peliä.


title: Hearthstone

text: Peli on ollut vuosia yksi suosituimpia pelejä Twitch.tv-palvelussa.


title: Hearthstone

text: Tunnetuin suomalainen ammattilaispelaaja ja streamaaja on Janne “Savjz” Mikkonen (s. 1988).


title: Abdul Rahim Hatef

text: Abdul Rahim Hatef (20. toukokuuta 1926 – 19. elokuuta 2013) oli afganistanilainen poliitikko. Hän toimi Afganistanin demokraattisen tasavallan viimeisinä vuosina sen varapresidenttinä. Hän syntyi Kandaharissa.


title: Abdul Rahim Hatef

text: Ennen Kabulin piiritystä hän oli Afganistanin presidentti kaksi viikkoa huhtikuussa 1992, koska edellinen presidentti Mohammad Najibullah menetti valtansa.


title: Abdul Rahim Hatef

text: Hän kuoli 19. elokuuta 2013 Alphen aan den Rijnissa, Alankomaissa.


title: Chang’e 3

text: Chang'e 3 () on Kiinan kansantasavallan kolmas kuuluotain ja ensimmäinen kuulaskeutuja ja kuukulkija. Luotain laukaistiin avaruuteen 1. joulukuuta 2013 Pitkä marssi 3B -kantoraketilla Xichangin avaruuskeskuksesta. Luotain asettui Kuuta kiertävälle radalle 6. joulukuuta 2013 ja laskeutuja laskeutui onnistuneesti Kuun pinnalle 14. joulukuuta 2013. Kyseessä oli ensimmäinen pehmeä laskeutuminen Kuuhun 37 vuoteen.


title: Chang’e 3

text: Luotaimen laskeutumisalue oli Maasta nähtynä Kuun luoteisosassa Sinus Iridumin ja Mare Imbriumin alueella. Luotain laskeutui suunnitellun laskeutumisalueen itäosaan (44.1260°N 19.5014°W) noin 40 kilometriä etelään halkaisijaltaan kuusi kilometriä olevasta Laplace F -kraatterista.


title: Chang’e 3

text: Laskeutujan kuivamassaa on noin 1200 kg. Laskeutujassa on sekä aurinkokennot että RTG sähköntuotantoa varten. Laskeutujassa on 3 eri mittalaitetta ja neljä kameraa. Ultravioletti-teleskooppi havainnoi taivaankappaleita kuten tähtiä ja galakseja. Ultavioletti-kamera kuvaa Maan plasmakehää. Laskeutujassa on kolme kuun maisemaa kuvaavaa panoraamakameraa sekä yksi laskeutumiskamera.


title: Chang’e 3

text: Kulkijan massa on noin 120 kg. Kulkijassa on ainoastaan aurinkokennot. Yutu-kulkijan varustukseen kuuluu maaperätutka ja kaksi spektrometriä, joilla se tutkii Kuun pintaa. Lisäksi siinä on kaksi panoraamakameraa sekä lukuisia kulkijan hallintaan liittyviä kameroita.


title: Chang’e 3

text: Yutu-kulkija toimii Kuussa noin 3 kuukauden ajan ja liikkuu noin 10 km:n matkan. Kulkijan tehtävänä on myös valmistella vuodelle 2017 suunniteltua näytteenottolentoa.


title: Kultaniskakutoja

text: Kultaniskakutoja ("Ploceus aureonucha") on kutojien heimoon kuuluva varpuslintu.


title: Kultaniskakutoja

text: Kultaniskakutojaa tavataan Kongon demokraattisessa tasavallassa ja Ugandassa. Sen kannaksi arvioidaan 350–1 500 yksilöä. Lajin levinneisyysalue on hyvin pieni, ja sen pieni populaatio on pienenemässä. Tämän takia se on luokiteltu erittäin uhanalaiseksi.


title: Kultaniskakutoja

text: Kultaniskakutoja elää alankojen sademetsissä, ja suurin osa havainnoista on tehty tiheissä, luonnontilaisissa metsissä. Laji on tavattu parvissa, joissa on ollut suurimmillaan 60 yksilöä, ja on mahdollista, että laji esiintyy tavallisesti parvissa. Kultaniskakutoja käyttää ravinnokseen hyönteisiä ja hedelmiä.


title: Tikkakutoja

text: Tikkakutoja ("Ploceus tricolor") on kutojien heimoon kuuluva varpuslintu.


title: Tikkakutoja

text: Tikkakutojaa tavataan Afrikan länsi- ja keskiosissa. Lajin on raportoitu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.


title: Valkoniskakutoja

text: Valkoniskakutoja ("Ploceus albinucha") on kutojien heimoon kuuluva varpuslintu.


title: Valkoniskakutoja

text: Valkoniskakutojaa tavataan Afrikan länsi- ja keskiosissa. Sen on kuvattu olevan yleisesti harvinainen, mutta sen kannankehitys on vakaa. Lajin ei uskota olevan vaarassa, ja se on luokiteltu elinvoimaiseksi.


title: Madagaskarinsepelkutoja

text: Madagaskarinsepelkutoja ("Ploceus nelicourvi") on kutojien heimoon kuuluva varpuslintu.


title: Madagaskarinsepelkutoja

text: Madagaskarinsepelkutojaa tavataan kotoperäisenä Madagaskarissa. Lajin on kuvattu olevan yleinen kosteissa metsissä saaren luoteis-, pohjois- ja itäosissa. Sen kannankehitys on vakaa, ja laji on luokiteltu elinvoimaiseksi.


title: Haji Mohammed Chamkani

text: Haji Mohammad Chamkani (s. 1947) on afganistanilainen poliitikko, joka oli väliaikainen Afganistanin presidentti Neuvostoliiton tukeman Afganistanin demokraattisen tasavallan aikana. Aiemmin hän toimi varapresidenttinä Babrak Karmalin hallituksessa.


title: Haji Mohammed Chamkani

text: Hän pääsi presidentin virkaan Babrak Karmalin erottua. Kuulumatta poliittiseen puolueeseen, heimojohtajan vaikutusvallan ja useiden suhteiden ansioista hänen valtansa ulottui Pakistaniin asti. Kuitenkin Mohammed Najibullah oli valtion todellinen hallitsija, sillä hän oli Afganistanin salaisen poliisin (KHAD) päällikkö ja Afganistanin kommunistisen puolueen pääsihteeri. Chamkanin toimikaudella Neuvostoliitto ilmoitti halukkuudestaan neuvotella ja poistaa osan joukoistaan Afganistanista. Hänen toimikautenaan maa sai myös uuden perustuslain.


title: Madagaskarinkeltakutoja

text: Madagaskarinkeltakutoja ("Ploceus sakalava") on kutojien heimoon kuuluva varpuslintu.


title: Madagaskarinkeltakutoja

text: Madagaskarinkeltakutojaa tavataan kotoperäisenä Madagaskarissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Aasiankultakutoja

text: Aasiankultakutoja ("Ploceus hypoxanthus") on kutojien heimoon kuuluva varpuslintu.


title: Aasiankultakutoja

text: Aasiankultakutojaa tavataan Kaakkois-Aasian pohjoisosissa. Lajin kannaksi arvioidaan 15 000–30 000 yksilöä. Se on vähenemässä melko nopeasti ja on luokiteltu silmälläpidettäväksi.


title: Nicholas Kraemer

text: Nicholas Kraemer on brittiläinen cembalisti ja kapellimestari. Hän on julkaissut muun muassa Antonio Vivaldin konserttolevytyksiä Naxos-levymerkille. Hän on Manchester Cameratan pysyvä vierailijakapellimestari sekä Music of the Baroquen (Chicago) ja Kristiansandin sinfoniaorkesterin päävierailijakapellimestari. Kraemer on johtanut myös Berliinin filharmonikkoja, Chicagon sinfoniaorkesteria, Rotterdamin filharmonikkoja, Bergenin filharmonikkoja, Göteborgin sinfoniaorkesteria, The Halléa ja . Kraemer on johtanut eri maissa Wolfgang Amadeus Mozartin, Georg Friedrich Händelin ja Claudio Monteverdin oopperoiden esityksiä.


title: Bobby Sands

text: Robert Gerard "Bobby" Sands (, 9. maaliskuuta 1954 Newtownabbey, Pohjois-Irlanti – 5. toukokuuta 1981 Downin kreivikunta, Pohjois-Irlanti) oli Irlannin tasavaltalaisarmeijan (IRA) aktivisti, joka tuli kuuluisaksi vankeustuomionsa aikana vuonna 1981 yli kaksi kuukautta kestäneestä nälkälakostaan, jonka tarkoituksena oli vaatia IRA-vangeille poliittisen vangin statusta. Sands menehtyi nälkälakkonsa seurauksena Lisburnin kaupungin lähistöllä sijainneessa Mazen vankilassa. Sitä ennen hänet oli valittu Yhdistyneen kuningaskunnan parlamentin alahuoneen jäseneksi.


title: Bobby Sands

text: Katoliseen perheeseen syntynyt Sands kasvoi Belfastin esikaupunkeihin kuuluvassa protestanttienemmisöisessä Newtonabbeyssä. Hän joutui jo lapsena kokemaan protestanttien taholta syrjintää ja ahdistelua. Peruskoulun jälkeen Sands opiskeli rakennusalaa, mutta joutui jättämään työharjoittelupaikkansa Ulster Defence Association -järjestön jäseniltä saamiensa väkivaltaisten uhkausten vuoksi. Vuonna 1972 hänen vanhempiensa kotiin hyökättiin ja he joutuivat muuttamaan köyhälle katolisten asuinalueelle. Tapahtumien johdosta Sands päätti samana vuonna liittyä IRA:n jäseneksi.


title: Bobby Sands

text: Sands pidätettiin ensimmäisen kerran jo lokakuussa 1972. Hän sai viiden vuoden tuomion neljän käsiaseen hallussapidosta ja vapautui huhtikuussa 1976. Samana syksynä Sandsiä syytettiin osallisuudesta pommi-iskuun ja ampumavälikohtaukseen, mutta todisteita tuomioon ei ollut. Yksi ampumatapauksessa käytetyistä aseista löydettiin kuitenkin myöhemmin Sandsin autosta, ja hänet tuomittiin 14 vuoden vankeusrangaistukseen. Vankilavuosinaan Sands innostui kirjoittamisesta. Hän kirjoitti runoja sekä artikkeleita IRA:n sanomalehteen.


title: Bobby Sands

text: Vuonna 1976 alkaneet vankien protestit laajenivat maaliskuussa 1981 nälkälakoksi, johon myös Sands osallistui. Huhtikuussa hänet valittiin parlamenttiin täytevaaleissa, jotka järjestettiin yhden alahuoneen jäsenen kuoltua sydänkohtaukseen. Pohjois-Irlannin työväenpuolueen luovuttua omasta ehdokkaastaan Sandsin hyväksi hän voitti noin tuhannella äänellä vastassaan olleen Ulster Unionist Partyn jäsenen. Sandsin valinnan jälkeen Britannian parlamentti sääti lain, joka esti yli vuoden mittaista vankeusrangaistusta kärsivien asettumisen ehdokkaaksi.


title: Bobby Sands

text: Bobby Sands kuoli Mazen vankilassa 5. toukokuuta 1981 66 päivän nälkälakon jälkeen. Hän ehti olla parlamentin jäsenenä 25 päivää. Sandsin lisäksi vuoden 1981 nälkälakossa kuoli yhdeksän muuta vankia. Belfastissa järjestettyihin Sandsin hautajaisiin osallistui yli 100 000 ihmistä. Hänen kuolemansa aiheutti levottomuuksia Pohjois-Irlannin lisäksi myös useissa muissa paikoissa: Milanossa 5 000 opiskelijaa osallistui mielenosoitukseen, jossa muun muassa poltettiin Iso-Britannian lippuja. Myös Pariisissa järjestettiin tuhansia ihmisiä kerännyt mielenosoitus. Belgian Gentissä Britannian konsulaatti joutui hyökkäyksen kohteeksi, ja Oslossa kuningatar Elisabetia heitettiin tomaateilla. Mielenilmauksia oli myös muun muassa Portugalissa, Yhdysvalloissa ja Israelin palestiinalaisalueilla. Myös Nelson Mandelan kerrotaan aloittaneen nälkälakon Sandsin innoittamana.


title: Bobby Sands

text: Ranskassa useat kaupungit nimesivät Sandsin kuoleman jälkeen katuja hänen mukaansa. Iranin hallitus puolestaan vaihtoi Winston Churchillin mukaan nimetyn Britannian suurlähetystön ohitse kulkevan bulevardin nimen Bobby Sandsin kaduksi. Useat artistit ovat tehneet Sandsistä kertovia kappaleita tai omistaneet niitä hänelle, tunnetuimpina muun muassa Grateful Dead sekä Rage Against the Machine. Vuonna 2008 sai ensi-iltansa brittiläisen ohjaajan Steve McQueenin elokuva "Hunger", joka kertoo Sandsin nälkälakosta. Aiheesta on tehty myös kaksi muuta elokuvaa.


title: Chen (hanhisuku)

text: Chen on hanhien alaheimoon kuuluva lintusuku. Joissain luokitteluissa suku luokiteltu kuuluvaksi harmaahanhien ("Anser") sukuun. Esimerkiksi BirdLife Suomen luokittelussa ei ole sukua "Chen".


title: Chen (hanhisuku)

text: BirdLife Suomen luokittelussa edellä mainitut lajit on sijoitettu harmaahanhien ("Anser") sukuun.


title: Hongwu

text: Hongwu (, 21. lokakuuta 1328 – 24. kesäkuuta 1398), alkuperäiseltä nimeltään Zhu Chongba, myöhemmin Zhu Yuanzhang () ja temppelinimeltään Ming Taizu (, "Mingin suuri esi-isä"), oli Kiinan Ming-dynastian perustaja ja tämän dynastian ensimmäinen keisari. Hänen hallituskausinimensä "Hongwu", jolla hänet parhaiten tunnetaan merkitsee "rajaton sotaisa henki".


title: Hongwu

text: Zhu Yuanzhangin syntyessä Kiinaa hallitsi mongolien perustama Yuan-dynastia. Kun 1300-luvun puolivälissä nälänhätä, kulkutaudit ja talonpoikaiskapinat levisivät kaikkialle Kiinaan, Zhu nousi johtamaan joukkoja, jotka saivat Yuan-dynastian syrjäytetyksi, jolloin mongolien oli vetäydyttävä keski-Aasian aroille. Vallattuaan Yuan-dynastian pääkaupungin Khanbaliqin eli nykyisen Pekingin Zhu väitti itselleen kuuluvan taivaan mandaatin ja pani alulle Ming-dynastian vuonna 1368. Koska hän luotti vain perheeseensä, hän teki monista pojistaan mahtavia feodaalisia prinssejä pohjoisille suoalueille ja Jangtsen laaksoon. Koska Hongwu oli vielä elossa ensimmäisen kruununprinssin kuollessa, hän kruunasi pojanpoikansa Jianwenin seuraajakseen, mutta tämä ehti olla hallitsijana vain muutaman vuoden, kunnes hänet syrjäytti hänen setänsä, Hongwun poika Yongle.


title: Hongwu

text: Useimmat Zhi Yuanzhangiin liittyvät historialliset paikat sijaitsevat Nankingissa, dynastian alkuperäisessä pääkaupungissa.


title: Hongwu

text: Zhu Yuanzhang syntyi köyhään talonpoikaisperheeseen Znhonglissa, nykyisessä Fenjangissa, Anhuin maakunnassa. Hänen isänsä oli Zhu Shizhen (朱世珍, alkujaan Zhu Wusi 朱五四) ja äitinsä Chen Erniang. Hänellä oli seitsemän vanhempaa sisarusta, joista osan vanhemmat olivat luovuttaneet pois, koska heillä ei ollut riittävästi ruokaa koko perheelle. Hänen olleesaan 16-vuotias hänen kotiseutunsa jäi Keltaisenjoen (Huangho) tulvaveden alle. Tämän jälkeen rutto tappoi hänen perheensä yhtä veljeä lukuun ottamatta.


title: Hongwu

text: Varattomana Zhu Yuanzhang teki munkkilupauksen ja ryhtyi noviisiksi Huangjuen temppelin buddhalaiseen munkkiluostariin. Siellä hän ei pysynyt kauan, sillä luostari tuli pian varattomaksi ja hänen oli poistetuttava sieltä.


title: Hongwu

text: Muutaman seuraavan vuoden ajan Zhu Yuanzhang vietti vaeltavan kerjäläisen elämää ja koki henkilökohtaisesti köyhän kansan kurjuuden. Noin kolme vuotta myöhemmin hän palasi luostariin ja pysyi siellä noin 24-vuotiaaksi. Siellä hän oppi myös lukemaan ja kirjoittamaan. Vaikka hänestä ei tullut buddhalaista, hän suhtautui buddhalaisuuteen myönteisesti.


title: Hongwu

text: Luostari, jossa Zhu Yuanzhang asui, käytännössä tuhoutui sotavoimien kukistaessa paikallista kapinaa. Vuonna 1352 Zhu liittyi yhteen monista kapinallisista joukoista, jotka olivat nousseet vastustamaan mongolilaista Yuan-dynastiaa. Kapinallisryhmässä hän pääsi pian johtavaan asemaan. Hänen johtamansa ryhmä liittyi myöhemmin Punaisiin turbaaneihin, millenariastiseen lahkoon, joka oli sukua Valkoiselle Lootukselle ja joka oli omaksunut buddhalaisuuden, zarahustralaisuuden ja muiden uskontojen kulttuurisen ja uskonnollisen perinnön. Koska häntä laajalti pidettiin kungfutselaisuuden ja uuskungfutselaisuuden puolustajana Kiinan valtaväestön, han-kiinalaisten keskuudessa, Zhu pääsi johtamaan kapinallisia, jotka taistelivat Yuan-dynastian kukistamiseksi. Punaiset Turbaanit ja Zhu valloittivat yhdessä koko Kiinan ja yrittivät yhdistää sen jälleen mongolien valloitusta edeltävän kaltaiseksi.


title: Hongwu

text: Vuonna 1356 Zhu Yianzhangin armeija valloitti Nankingin, josta tuli hänen toimintansa keskus ja myöhemmin myös Ming-dynastian virallinen pääkaupunki. Zhun hallitus Nankingissa tuli kuuluisaksi hyvästä hallinnosta, ja kaupunki veti puoleensa paljon ihmisiä, jotka pakenivat muilta seuduilta, missä vallitsi laittomuus. On arvioitu, että Nankingin väkiluku kasvoi kymmenessä vuodessa kymmenkertaiseksi. Samaan aikaan Yuan-dynastian valta heikkeni, kun kapinoita puhkesi joka puolella eikä dynastia tosissaan yrittänytkään ottaa Jangtsen laaksoa takaisin hallintaansa. Vuonna 1358 keski- ja Etelä-Kiina olivat joutuneet eri kapinallisryhmien hallintaan. Myös Punaiset turbaanit hajosi kahteen puolueeseen. Zhu jäi pienemmän, noin vuodesta 1360 lähtien Ming-nimellä kutsutun puolueen johtoon, kun taas suurempi puolue hallitsi Chen Youliangin johdolla Jangtsen laaksoa.


title: Hongwu

text: Zhu onnistui saamaan palvelukseensa monia kyvykkäitä henkilöitä. Vuodesta 1360 lähtien hän ja Che Youliang kävivät pitkällistä sotaa myös toisiaan vastaan kiistellen Punaisten Turbaanien aiemmin hallitsemista alueista. Sodan ratkaiseva hetki oli Lake Poyangin taistelu vuonna 1363, yksi historian suurimmista meritaisteluista. Se kesti kolme päivää ja päättyi Chenin suuren laivaston häviöön Chen kuoli kuukauden kuluttua taistelun jälkeen. Zhu ei itse osallistunut mihinkään taisteluun vaan pysyi Nankingissa, josta käsin hän johti taisteluihin käyviä kenraaleja.


title: Hongwu

text: Vuonna 1366 Zhu julistautui Wun ruhtinaaksi. Vuonna 1367 hänen joukkonsa voittivat Zhang Shichengin hallitseman Dazhoun kuingaskunnan, jonka keskus sijaitsi Suzhoussa ja joka oli aikaisemmin käsittänyt suurimman osan Jangtsen suistoa ja Song-dynastian pääkaupungin Hangzhoun. Tämän voiton tuloksena Zhun Ming-hallitus sai valtaansa sekä Jangtsen pohjois- että eteläpuoliset alueet. Muutkin suurimmat sotilasjohtajat antautuivat Zhulle, joka vuonna 1368 julistautui keisariksi. Tämän jälkeen hänestä, kuten myöhemmin muistakaan Ming-dynastian keisareista, ei heidän hallitessaan käytetty heidän omia nimiään vaan heidän hallitsijakausilleen antamia nimiä. Niinpä Zhun hallitsijakauden nimi oli "Hongwu", ja hallitsijana häntä nimitettiin "Hongwu-keisariksi".


title: Hongwu

text: Vuonna 1368 Ming-armeijat hyökkäsivät pohjoiseen alueille, jotka yhä olivat Yuan-dynastian hallinnassa. Ming-kenraali Xu Da valloitti Khanbaliqin eli Dadun (nykyisen Pekingin) 9. syyskuuta 1368, minkä jälkeen viimeinen Yuan-suvun hallitsija Toghan-Temür pakeni maasta. Viimeisen Yuan-dynastian hallinnassa olleen maakunnan, Yunnanin, Ming-armeija valloitti vuonna 1381, minkä jälkeen Ming-dynastia hallitsi koko Kiinaa.


title: Hongwu

text: Zhu Zhu Yuanzhang julistautui Kiinan Ming-dynastian keisariksi 20. tammikuuta 1368 Nankingissa ja otti hallitsijanimen Hongwu. Keisarikunnan pääkaupunkina oli nyt Nanking. Uusi dynastia otti tavoitteekseen karkottaa mongolit maasta ja palauttaa han-kiinalaiset valtaan Kiinassa.


title: Hongwu

text: Hongwun valtakaudella mongolilaiset virkamiehet, jotka olivat johtaneet hallintoa Yuan-dynastian aikana, erotettiin viroistaan ja ja tilalle nimitettiin han-kiinalaisia. Hän palautti käyttöön perinteisen kungfutselaisen koejärjestelmän, jonka avulla virkamiehiksi pyrkivistä valittiin ansioituneimmat sen mukaan, ketkä parhaiten tunsivat kiinalaista kirjallisuutta ja filosofiaa. Ehdokkaat siviilivirkoihin ja upseereiksi joutuivat läpäisemään keisarikunnan järjestämät kokeet. Kungfutselaiset oppineet virkamiehet, joiden merkitys Yuan-dynastian aikana oli ollut vähäinen, saivat jälleen keskeisen aseman hallinnossa.


title: Hongwu

text: Kaikki, mikä viittasi mongoleihin, vaatteita ja nimiä myöten, poistetiin käytöstä ja joutui boikottiin. Yuan-dynastian aikaisia palatseja ja hallintorakennuksiakin vastaan hyökättiin.


title: Hongwu

text: Koska keisari Hongwu oli syntynyt talonpoikaisperheeseen, hän tiesi hyvin, kuinka talonpojat olivat joutuneet kärsimään oppineiden virkamiesten ja muiden mahtimiesten sortoa. Monet mahtimiehet käyttivät hyväkseen läheisiä suhteitaan hallintoviranomaisiin, yrittivät häikäilemättömästi riistää talonpojilta maat ja vaativat viranomaisia siirtämään verot köyhien maksettaviksi. Tällaisten väärinkäytösten estämiseksi keisari Hongwu otti käyttöön kaksi järjestelmää, "keltaiset asiakirjat" ja "kalansuomuasiakirjat". Niiden tarkoituksena oli sekä varmistaa valtion maaverotulot että taata, etteivät talonpojat menettäneet maitaan.


title: Hongwu

text: Uudistukset eivät kuitenkaan poistaneet talonpoikiin virkamiesten taholta kohdistunutta uhkaa. Päin vastoin, virkamiesten määrän kasvu ja heidän kasvava vaikutusvaltansa toi lisää varallisuutta ja vapautuksia veroista niille, jotka olivat valtion palveluksessa. He saivat uusiakin erioikeuksia, ja jotkut heistä ryhtyivät laittomiksi rahanlainaajiksi ja uhkapelien järjestäjiksi. Valta-asemaansa käyttäen virkamiehet saivat tiluksiaan laajennetuksi talonpoikien kustannuksella sekä suoraan ostamalla maata että vaatimalla itselleen lainan vakuutena olleita tiloja milloin hyvänsä halusivat jonkin niistä. Monet talonpojat päätyivät vuokraviljelijöiksi tai työläisiksi tai etsivät työtilaisuuksia muualta.


title: Hongwu

text: Valtaannousustaan lähtien keisari Hongwu ryhtyi toimiin maan jakamiseksi talonpojille. Yhtenä keinona käytetiin väestön pakkosiirtoja harvemmin asutuille seuduille. Talonpoikien avustamiseksi käynnistetiin myös yleisiä töitä kuten kastelujärjestelmien ja patojen rakentamista. Lisäksi keisari Hongwu vähensi talonpoikaisväestön pakollisia töitä. Vuonna 1370 hän määräsi, että eräät alueet Hunanissa ja Anhuissa oli luovutettava nuorille, juuri aikuisiksi tulleille maanviljelijöiden pojille. Tarkoituksena oli estää suurmaanomistajia saamasta niitäkin maita haltuunsa, ja samalla määrättiin, että näiden maa-alueiden omistusoikeus ei ollut siirrettävissä. Valtakautensa puolenvälin aikoihin Hongwu antoi määräyksen, että ne, jotka ottivat kesannolla ollutta maata viljelykseen, saivat sen omakseen verottomana. Tämä politiikka sai kansan tuen, ja vuonna 1393 Kiinassa oli viljeltyä maata enemmän kuin koskaan aikaisemmin.


title: Hongwu

text: Keisari Hongwun määräyksestä Nankingin läheisyyteen istutetiin 50 miljoonaa puuta, jälleenrakennettiin kanavia ja kastelujärjestelmiä sekä siirrettiin etelästä asukkaita pohjoiseen uusille asuinsijoille. Hänen aikanaan Kiinan väkiluku nousi 60 miljoonasta 100 miljoonaan.


title: Hongwu

text: Hongwu oli hyvin selvillä siitä, että mongolit olivat Kiinalle edelleen vakavana uhkana, vaikka heidät olikin saatu karkotetuksi Yuan-dynastian kukistuttua. Siksi hän halusi arvioida uudestaan kungfutselaisen näkemyksen, että sotilaat olivat alempi luokka kuin oppineet virkamiehet. Hongwu ylläpito voimakasta armeijaa, jonka hän vuonna 1384 organisoi uudelleen "Wèisuǒ"-järjestelmän () mukaisesti. Jokainen sotilasyksikkö käsitti 5 6000 miestä, jotka jaettiin viiteen pataljoonaan ja kymmeneen komppaniaan. Vuonna 1393 Wèisuǒ-joukkojen kokonaisvahvuus oli jo 1 200 000 miestä. Sotilaille annettiin myös maata viljelystä varten, ja heidän asemansa tehtiin perinnölliseksi. Tämä järjestelmä perustui osittain aikaisempiin, jo Sui- ja Tang-dynastoiden aikaiseen "Fǔbīng"-järjestelmään (). Vaikka Ming-armeija oli aluksi hyvin tehokas, se tuli keisari Yonglen kuoltua kyvyttömäksi hyökkäystaisteluihin, ja mongolit voittivat sen Tumun kriisissä vuonna 1449.


title: Hongwu

text: Sotilaskoulutusta johdettiin paikallisissa sotilaspiireissä. Sotien aikana joukot mobilisoitiin kaikkialla valtakunnassa sotaministeriön käskystä, ja komentajat nimitettiin johtamaan ne taisteluun. Sodan jälkeen armeija hajautettiin pienempiin ryhmiin ja palautettiin kukin omaan piiriinsä, ja komentajien oli luovuttava tehtävistään. Tällä tavoin estettiin sotilasjohtajia saamasta liikaa valtaa. Epäkohtana oli kuitenkin, että armeija oli suurtenkin taistelujen aikana siviilivirkamiehen eikä sotilaallisen kenraalin johdossa.


title: Hongwu

text: Keisari Hongwu vaati jokaista noudattamaan hänen määräyksiään, ja hän tuli surullisenkuuluisaksi surmatessaan useita henkilöitä suorittamissaan puhdistuksissa. Vuosien kuluessa Hongwu alkoi yhä enemmän pelätä kapinoita ja kansannousuja, ja hän jopa määräsi teloitettavaksi ne neuvonantajansa, jotka uskaltautuivat arvostelemaan häntä. Kertoman mukaan eräs kungfutselainen oppinut, joka oli saanut tarpeekseen Hongwun politiikasta, matkusti pääkaupunkiin ja piti siellä puheita, joissa hän ankarasti arvosteli keisaria. Saatuaan suuren kuulijakunnan hän otti mukaansa ruumisarkun. Pidettyään puheensa hän meni ruumisarkkuun ja odotti keisarin teloittavan hänet. Hänen rohkeutensa kuitenkin teki keisariin vaikutuksen, ja tämä päätti säästää hänen henkensä. Hongwin on myös kerrottu surmauttaneen Nankingissa useita tuhansia ihmisiä saatuaan tietää, että joku oli puhunut hänestä epäkunnioittavasti. Vuonna 1380 teloitukset keskeytettiin joksikin ajaksi, koska salama iski hänen palatsiinsa ja hän pelkäsi, että jumalalliset voimat saattaisivat rangaista häntä.


title: Hongwu

text: Keisari Hongwu oli myös tietoinen siitä, mitä vahinkoa hovin eunukit olivat saaneet aikaan edeltäneiden dynastioiden aikana. Sen vuoksi vähensi suuresti heidän lukumääräänsä, kielsi heitä käsittelemästä asiakirjoja, vaati itsepintaisesti heitä pysymään lukutaidottomina ja teloitti ne heistä, jotka esittivät huomautuksia valtiollisista asioista. Hongwu suhtautui eunukkeihin hyvin kielteisesti, mikä ilmenee palatsiin kiinnitetyn laatan tekstistä: "Eunukeilla ei tule olla mitään tekemistä hallinnon kanssa." Tätä kielteistä suhtautumista eunukkeihin eivät hänen seuraajansa jakaneet hänen kanssaan, ja Hongwun ja Jianwenin kielteinen asenne tekikin keisari Yonglelle mahdolliseksi turvautua heidän apuunsa kaapatessaan vallan. Hongwu ei myöskään sallinut kenenkään aviosukulaisensa päästä hovin virkoihin. Tässä suhteessa samoin menettelivät hänen seuraajansakin, eivätkä keisarinnat tai heidän sukulaisensa koskaan päässeet aiheuttamaan vakavaa huolta.


title: Hongwu

text: Keisari Hongwu yritti ja suurelta osin onnistuikin vakiinnuttamaan valtansa kaikilla hallinnon haaroilla, niin että mikään ryhmä ei voinut saada riittävästi vaikutusvaltaa voidakseen syrjäyttää hänet. Hän tuki myös maansa puolustamista mongoleja vastaan. Valta keskittyi yhä enemmän hänen käsiinsä. Hän lakkautti kanslerin viran, jonka haltija oli edellisten dynastioiden aikana johtanut keskushallitusta. Nimellisenä aiheena viran lakkauttamiseen oli viran haltijan, Hu Weiyongin väitetyt vallankaappaushankkeet. Vuoteen 1380 mennessä Hu ja koko hänen perheensä oli vangittu ja teloitettu syytettynä valtiopetoksesta. Tämä soi keisari Hungwulle tilaisuuden teloittaa suuri joukko muitakin virkamiehiä perheineen. Puhdistuksia jatkettiin yli kymmenen vuotta ja yli 30 000 henkilöä teloitettiin. Vuonna 1390 teloitettiin jopa Li Shanchang, yksi keisarin lähimmistä vanhoista ystävistä, joka oli suuresti myötävaikuttanut Ming-dynastian perustamiseen, sekä 70 hänen sukulaistaan. Vuoden kuluttua hänen kuolemastaan muuan virkamies ilmoitti keisarille pitävänsä Li Shanchangia syyttömänä väittäen, että koska tämä oli jo kunnian, varallisuuden ja vallan huipulla, syytös, jonka mukaan hän halusi auttaa jotakuta muuta kaappaamaan vallan, oli selvästi naurettava. Keisari Hongwu ei kyennyt puolustamaan syytöksiään ja lopetti teloitukset pian tämän jälkeen.


title: Hongwu

text: Keisari Hongwu ei kuitenkaan voinut täysin omin voimin hallita laajenevaa Ming-keisarikuntaa, ja niinpä hänen oli perustettava uusi virasto, "suuri kanslia". Tämä kabinettimainen elin sai vähitellen aikaisemman kanslerin valtaoikeudet ja tuli yhtä vaikutusvaltaiseksi kuin kansleri oli ollut.


title: Hongwu

text: Toistuvilla puhdistuksillaan ja lakkauttamalla historiallisia virkoja Hongwu muutti perusteellisesti Kiinan vuosisatoja vanhaa hallitusjärjestelmää, jolloin keisarista tuli entistä selvemmin itsevaltias.


title: Hongwu

text: Hongwu oli äärimmäisen autoritaarinen, käytännössä diktaattori ja pyrki vaikuttamaan suoraan kaikkeen. Hän itse lähetti kaikkialle Kiinaan kirjeitä, joissa hän varoitti ihmisiä tottelemattomuuden hirvittävistä seuraamuksista.